Temeljem članka 109. *Zakona o prostornom uređenju* (NN 153/13, 65/17, 114/18, 39/19, 98/19 i 67/23), *Odluke o izradi Izmjena i dopuna Prostornog plana uređenja Općine Starigrad* ("Službeni glasnik Zadarske županije" br.32/21), članka 30. *Statuta Općine Starigrad* (''Službeni glasnik Zadarske županije" br.  [3/18, 8/18, 3/20, 3/21](https://glasnik.zadarska-zupanija.hr/), 20/23)) i *Suglasnosti Ministarstva prostornog uređenja, graditeljstva i državne imovine* od 2. lipnja 2025. (KLASA:350-02/25-14/8 Ur. broj: 531-06-1-2-25-6), *Općinsko vijeće Općine Starigrad* na \_\_. sjednici, održanoj dana \_\_. \_\_\_\_\_ 2025. godine, **donijelo je:**

### O D L U K U

**o donošenju**

**IZMJENA I DOPUNA**

**PROSTORNOG PLANA UREĐENJA**

### OPĆINE STARIGRAD

1. OPĆE ODREDBE

Članak

(1) Ovom Odlukom donose se izmjene i dopuna Prostornog plana uređenja Općine Starigrad ("*Službeni glasnik Zadarske županije*" br.16/06, 14/11, 16/12, 20/16, 18/18, 03/19 i 03/21).

(2) Plan obuhvaća područje unutar administrativnih granica Općine Starigrad utvrđeno Zakonom o područjima županija, gradova i općina u Republici Hrvatskoj (“Narodne novine”, broj 86/06, 125/06, 16/07, 95/08, 46/10, 145/10, 37/13, 44/13, 45/13, 110/15.)

Članak

(1) Plan je sadržan u elaboratu ”Izmjene i dopune Prostornog plana uređenja Općine Starigrad”, kojeg je izradio "BLOCK-PROJEKT" d.o.o. iz Zadra, a sastoji se od tekstualnog i grafičkog dijela.

**(a) tekstualni dio:**

ODREDBE ZA PROVEDBU PLANA

OBRAZLOŽENJE I PRIKAZ IZMJENE I DOPUNE PLANA

**(b) grafički dio:**

**Kartografski prikazi:**

**Broj Naziv Mjerilo**

list 1. korištenje i namjena površina 1:25000

list 2a. infrastrukturni sustavi i mreže: *prometna mreža* 1:25000

list 2b. infrastrukturni sustavi i mreže: *vodoopskrba i odvodnja*, 1:25000

list 2c. infrastrukturni sustavi i mreže: *energetika i telekomunikacije* 1:25000

list 3a. uvjeti za korištenje, uređenje i zaštitu prostora 1:25000

list 3b. uvjeti za korištenje, uređenje i zaštitu prostora 1:25000

list 4a. građevinsko područje naselja: *Seline* 1:5000

list 4b. građevinsko područje naselja: *Starigrad* 1:5000

list 4c. građevinsko područje naselja: *Tribanj* 1:5000

(2) Kartografski prikazi iz prethodnog stavka zamjenjuju kartografske prikaze Plana objavljene u „*Službenom glasniku Zadarske županije*" br. 03/21.

Članak

Plan je izrađen u šest (6) primjerka. Dva (2) primjerka se nalaze u Općini Starigrad, dva (2) primjerka u Upravnom odjelu za prostorno uređenje, zaštitu okoliša i komunalne poslove Zadarske županije, jedan (1) primjerak u Ministarstvu prostornog uređenja, graditeljstva i državne imovine i jedan (1) primjerak u Zavodu za prostorno uređenje Zadarske županije.

1. ODREDBE ZA PROVEDBU

Članak

U članku 5. stavku 4. točke (a) i (b) mijenjaju se i glase:

**(a) Građevinska područja naselja :**

* izgrađeni i neizgrađeni dio građevinskog područja naselja s pratećim sadržajima koji slijede:
  + javna i društvena namjena (D)
  + poslovna namjena (K)
  + mješovita namjena – pretežito stambena (M)
  + ugostiteljsko-turistička namjena (T)
  + sportsko rekreacijska namjena(R)
  + javne zelene površine (Z1, Z2 i Z)
  + morski pojas: luke i kupališna rekreacija (R3)
  + groblje

**(b) Izdvojena građevinska područja izvan naselja:**

* zona ugostiteljsko-turističke namjene (T1/T2/T3)
  + zona ugostiteljsko-turističke namjene izvan naselja je građevinsko područje unutar kojeg je dozvoljena izgradnja turističkih kapaciteta za smještaj i boravak gostiju te pratećih ugostiteljskih sadržaja kao i sadržaje za sport, rekreaciju i zabavu, te prateće komunalne i infrastrukturne građevine. Uz zonu ugostiteljsko-turističke namjene može se planirati privez (P) – turistička luka u funkciji ugostiteljsko-turističke namjene.
* zona proizvodne namjene (I2/ pretežno zanatska)
  + zona proizvodne namjene izvan naselja je izdvojeno građevinsko područje za izgradnju i razvoj pretežito zanatskih i servisnih djelatnosti. Uz osnovnu namjenu mogu se planirati manji proizvodni i prerađivački pogoni, reciklažno dvorišta, transfer stanica za neopasni otpad, skladišni prostori, te ostale slične djelatnosti.
* uslužne i komunalno-servisne djelatnosti u funkciji Nacionalnog Parka Paklenica (K1/K3)
* zone sportsko-rekreacijske namjene (R1/R2/R3)
* groblje

Članak

Članak 6. mijenja se kako slijedi:

(a) u stavku 3. alineja (a) ,ijenja se i glasi:

1. *neuređeni dio* građevinskog područja je neizgrađeni dio građevinskog područja na kojemu nije izgrađena osnovna infrastruktura i za koji postoji obveza izrade urbanističkog plana uređenja ili su ovim Planom propisani uvjeti građenja detaljnošću urbanističkog plana uređenja (dakle, bez obveze izrade urbanističkog plana uređenja),

(b) tablica u staku 3. mijenja se i glasi:

| **Naselje** | **GP ukupno /ha** | **Izgrađeno**  **/ha** | **Neizgrađeno**  **/ha** | **Odnos (%) GP**  **izgr. /ukupno GP.** |
| --- | --- | --- | --- | --- |
| **Seline** | **185,89** | **66,35** | **119,54** | **35,7** |
| **Starigrad** | **218,27** | **103,07** | **115,20** | **47,2** |
| **Tribanj**  Šilježetarica, V.Draga, U.Brodina, Koići, Kozjača, Sv.Magdalena, U.Lisarica, U.Običaj, Paripovača,Krušćica… | **72,27** | **33,44** | **38,83** | **46,3** |

Članak

U članku 6c. točke (a) mijenja se i glase:

1. gradnja i rekonstrukcija zgrade građevinske (bruto) površine nadzemnih dijelova do 400 m², najveće visine do 5 m i/ili potpuno ukopanog podruma do 1000 m² građevinske (bruto) površine na udaljenosti od najmanje 100 m od obalne crte na jednoj ili više katastarskih čestica ukupne površine od najmanje 3 ha na području jedne jedinice lokalne samouprave , s time što građevna čestica na kojoj se planira gradnja, odnosno rekonstrukcija zgrade i/ili potpuno ukopanog podruma mora imati površinu od najmanje 1 ha, za potrebe prijavljenog obiteljskog poljoprivrednog gospodarstva i pružanje ugostiteljskih i turističkih usluga u seljačkom domaćinstvu, obrta registriranog za obavljanje poljoprivrede ili pravne osobe registrirane za obavljanje poljoprivrede. Odobrenje za građenje može se izdati samo na površinama koje su privedene svrsi, zasađene trajnim nasadima na najmanje 70% površine.

Dodatno, navedene građevine mogu se graditi uz poštivanje posebnih propisa iz područja šumskog i poljoprivrednog zemljišta, na površinama označene kao *ostalo poljoprivredno tlo, šume I šumsko zemljište* (**PŠ**) i nemogu se graditi po istaknutim reljefnim uzvisinama, obrisima i uzvišenjima, te vrhovima..

Članak

Članak 7 mijenja se i glasi:

Građevine od važnosti za Državu značajne za područje općine Starigrad su:

* javna državna cesta DC 8 (postojeća),
* potencijalna pruga velike propusne moći,
* Elektronička komunikacijska infrastruktura i povezana oprema:
  + elektronička komunikacijska infrastruktura i povezana oprema na samostojećim antenskim stupovima (planirana)
* građevine od važnost za normalno funkcioniranje primarno u svrhu turističke ponude na području nacionalnog parka i parka prirode:
  + Nacionalni park "Paklenica" (planirane)
  + Park prirode "Velebit" (potencijalne)
* magistralni vodoopskrbni cjevovod podvelebitskog područja koji prolazi područjem ove općine i koji ulazi u sastav vodoopskrbnog sustava "Regionalni vodovod sjeverne Dalmacije" (postojeće i planirane dionice)

Članak

Članak 8 mijenja se i glasi:

Građevine od važnosti za Županiju na području općine Starigrad su:

* županijska cesta ŽC 6008 na dionici Starigrad (Nacionalni park Paklenica – DC8) (postojeća),
* dio novoplanirane ceste koja će zaobići obalni pojas naselja Starigrad i naselja Seline, te preuzeti prometnu ulogu sadašnje državne ceste D 8,
* javne lokalne ceste:
  + LC63200 na dionici Seline (DC8 – DC8)
  + LC63201 na dionici Seline (DC8 – DC8)
  + LC63202 na dionici Starigrad (LC63153 – ŽC6008)
  + LC63153 na dionici (N.P. Paklenica - (DC8)
  + LC63192 na dionici Starigrad (nerazvrstana cesta – LC63153)
  + LC63193 na dionici Starigrad (nerazvrstana cesta – DC8)
  + LC63195 na dionici Starigrad (nerazvrstana cesta – LC63193)
  + LC63025 na dionici Tribanj (nerazvrstana cesta – DC8)
  + LC63190 na dionici Tribanj (nerazvrstana cesta – LC63025)
* planirani interventni heliodrom u naselju Seline kod ulaza u NP "Paklenica".
* planirana panoramska žičara *Centra planinskog turizma* "Sveto brdo" – samo u najmanjem dijelu naj istočnijeg dijela općine kod granice s općinom Jasenice.
* sportsko-rekreacijski centar u Selinama (planirani)
* luke otvorene za javni promet od lokalnog značaja: Starigrad, Seline i Tribanj (postojeće)
* svi dalekovodi i transformatorska postrojenja snage do 110 kV – postojeća i planirana
* sve solarne elektrane snage do 20 MW (planirane)
* građevine i površine elektroničkih komunikacija:
  + odašiljači nepokretnih i pokretnih elektroničkih komunikacijskih mreža izvan građevinskog područja
  + županijski elektronički komunikacijski vodovi s pripadajućim građevinama)
* sve vodoopskrbne građevine preko kojih se rješava vodoopskrba svih naselja na području ove općine (vodospremnici, glavni cjevovodi, mjesna vodovodna mreža, crpne postaje) (postojeće i planirane),
* sustav i uređaji za pročišćavanje otpadnih voda kapaciteta manjeg od 100000 ES (planirani)
* sve lokacije marikulture (postojeće i planirane)
* svi zahvati na pomorskom dobru u nadležnosti županije, a odnose se na PPŽ-om planirane lokacije ribogojilišta.

Članak

U članku 9. stavku 2. riječ „izvan“ zamijenjuje riječ “van“.

Članak

U članku 10. stavku 1. riječ „izvan“ zamijenjuje riječ “van“.

Članak

Članak 11. mijenja se i glasi:

(1) Na jednoj građevnoj čestici može se planirati jedna ili više građevina ukoliko čine jedinstvenu funkcionalnu cjelinu (jedinstveni akt za građenje). Ukoliko je planirana izgradnja više od jedne zgrade (kada se određena vrsta zgrade dijeli na manje zasebne cjeline), uvjeti koji se odnose na vrstu zgrade (višestambena, gospodarska i drugo) primjenjuju se **kumulativno** za sve građevine na jednoj građevnoj čestici u pogledu maksimalnog broja stambenih ili gospodarskih jedinica, koeficijenta izgrađenosti (kig), iskoristivosti (kis i kisn), ukupni BRP i svi ostali uvjeti koji se odnose na određenu vrstu zgrade.

(2) Uz glavnu građevinu mogu se graditi i pomoćne građevine.

(3) U koeficijent izgrađenosti i koeficijent iskoristivosti uračunava se glavna i sve pomoćne zgrade.

(4) Prostor za smještaj prometa u mirovanju mora biti osiguran prema uvjetima utvrđenim ovim Planom. Garaža može biti unutar glavne građevine ili se može graditi kao slobodnostojeća pomoćna građevina.

(5) Voda s krova navedenih građevina mora se odvesti na vlastitu česticu.

(6) Planom nije dozvoljena postava mobilnih građevina na građevnoj čestici stambene namjene u svrhu stalnog ili povremenog stanovanja (ne odnosi se na kamp).

Članak

Članak 12. stavak 1. i 2. mijenjaju se i glase:

(1) Svaka građevna čestica mora imati kolni ili pješački pristup na prometnu površinu najmanje širine 5 m (6 m za novoizgrađene građevine gospodarske namjene). Pristup na prometnu površinu može se ostvariti preko prometne površine, površine u vlasništvu vlasnika građevne čestice ili površine na kojoj je osnovano pravo služnosti prolaza u svrhu pristupa do građevne čestice maksimalne dužine 50 m i minimalne širine 3 m.

(2) Sastavni dio građevne čestice koji služi isključivo kao pristup građevine na prometnu površinu ne može biti duži od 50 m i uži od 3,5 m (u izgrađenim dijelovima naselja kada naslijeđena situacija na terenu ne dozvoljava, minimalna širina može biti i manja, ali ne manja od 3,0 m). Dio građevne čestice koji služi isključivo za pristup na prometnu površinu ne ubraja se u površinu građevne čestice za izgradnju (minimalna površina građevne čestice te izračun koeficijenata za izgrađenost i iskorištenosti).

Članak

Članak 13. mijenja se i glasi:

(1) Udaljenost regulacijskog pravca od ruba kolnika mora omogućiti gradnju odvodnog kanala, usjeka i nogostupa. Ne može se dozvoliti građenje građevina, potpornih zidova i ograda, te podizanje nasada koji bi onemogućavalo proširenje ulica i uklanjanje oštrih zavoja, odnosno koji bi zatvarali vidno polje i time ugrozili sigurnost u prometovanju.

(2) Iznimku od uvjeta iz prethodnog stavka čine postojeće građevine gdje nije moguće mijenjati stanje bez većih zahvata u prostoru.

(3) Regulacijski pravac je mjesto priključenja građevne čestice na prometnu površinu. Ukoliko se zaštitni zeleni pojas nalazi između kolnika i regulacijskog pravca priključak na prometnu površinu ostvaruje se preko zaštitnog zelenog pojasa.

(4) Građevni pravac čini najmanju moguću udaljenost fronte građevine od regulacijskog pravca. Ukoliko se na prednjem pročelju građevine pojavi bilo kakva istaka (balkon, streha i sl.) građevni pravac definiran je njome. U slučaju kada je utvrđen obvezni građevni pravac detaljnijom planskom dokumentacijom, dio građevine koji čini građevni pravac ne može biti manji od 30% ukupne duljine pročelja građevine.

(5) Udaljenost građevine od regulacijskog pravca iznosi najmanje 5,0 m ukoliko nije posebnim propisima, provedbenim planom ili posebnom odredbom drugačije utvrđeno.

(6) U izgrađenim dijelovima GP naselja građevine se mogu graditi i na manjoj udaljenosti od regulacijskog pravca iz prethodnog stavka, a pod uvjetima koji slijede:

1. u izgrađenim dijelovima naselja u slučajevima kada je građevni pravac uz ulicu definiran zatečenom izgradnjom (položajem susjednih građevina na neposredno susjednim **građevnim česticama**), interpolirana građevina može se graditi na udaljenosti manjoj od minimuma utvrđenog u prethodnom članku, pa čak i neposredno uz javnu prometnu površinu (pri čemu se preklapa regulacijski i građevinski pravac), a sve u skladu sa zatečenim stanjem, odnosno udaljenosti građevinskog pravca postojećih građevinama na susjednim česticama pri čemu je mjerodavna veća udaljenost. Referentnom zgradom smatra se najbliža zgrada koja se nalazi na istom uličnom pravcu. Iznimka se ne primjenjuje na garaže ili dijelove građevine za smještaj prometa u mirovanju u novogradnji, koje moraju biti udaljene najmanje 5 m od regulacijskog pravca, osim kada se građevna čestica nalazi u pučkoj graditeljskoj cjelini,
2. u slučaju rekonstrukcije građevine koja je izgrađena prije gradnje ili rekonstrukcije prometnice, udaljenost može biti i manja ali ne manja od zatečenog građevnog pravca,
3. u slučaju utvrđivanja regulacijskog pravca za postojeću zgradu u postupku formiranja građevne čestice (zgrade ozakonjenje temeljem posebnog zakona) kada nije moguće poštovati Planom propisane uvjete bez uklanjanja postojeće zgrade, regulacijski pravac prilagođava se zatečenom stanju izgrađenosti,
4. kod rekonstrukcije (nadogradnje) građevina može se zadržati zatečeni građevinski pravac i kada je njegova udaljenost od regulacijskog pravca manja od 5,00m.

(7) U građevinskom području naselja kada se dvije ili više međa građevne čestice nalaze uz prometne površine, udaljenost građevnog od regulacijskog pravca iznosi najmanje 5 m samo za onu među preko koje se ostvaruje priključak na prometnu površinu. Udaljenost građevine od ostalih međa utvrđuje se prema uvjetima koji vrijede za utvrđivanje udaljenosti građevine od susjednih međa iz ovog Plana.

(8) U slučaju kada se građevna čestica nalazi uz ceste različitog značaja (kategorije), priključenje na prometnu površinu ostvaruje se preko ceste nižeg značaja, osim kada bi se izazvali nepovoljniji uvjeti priključenja u smislu sigurnosti prometovanja na prometnici na koju se priključuje građevna čestica.

(9) U slučajevima kada je razina građevne čestice niža od razine pristupne prometne površine dozvoljava se priključenje građevne čestice na prometnu površinu preko priključne građevine koja se može graditi i do samog regulacijskog pravca, i to:

1. stubišta po kojem se ostvaruje pješački pristup na javnu površinu
2. plohe u razini s prometnom površinom za smještaj motornih vozila u mirovanju. Ploha može biti građena na stupovima ili može činiti završnu razinu pomoćne građevine (konoba, cisterna, spremište i dr.), podruma ili suterena.
3. nasip (rampa) s potpornim zidovima i slično.

Članak

Članak 13a. briše se.

Članak

U članku 15a. stavku 3. riječi: „postojećih ruševnih“ briše se.

Članak

Članak 15b. mijenja se i glasi:

(1) **Visina** građevine mjeri se od konačno zaravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja, čija visina ne može biti viša od 1,2 m. Kod kosog i višestrešnog krova visina se mjeri na mjestu lomne točke pročelja i kosine krova, odnosno do projekcije lomne točke kada je planirana izgradnja terase.

(2) Kod gradnje na kosom terenu, visina građevine i katnost mjere se na mjestu presjeka građevine paralelno sa slojnicama terena.

(3) Kod kaskadne izgradnje (kada je uvjetovana strmim terenom ili kada je rezultat arhitektonskog izričaja), visina se određuje za svaki kaskadni sklop pojedinačno.

(4) Broj etaža određuje se na dijelu građevine na kojem je najveći broj etaža, odnosno za svaki građevni sklop pojedinačno ukoliko se radi o kaskadnoj izgradnji.

(5) U **visinu građevine** (niti u broj etaža) ne računaju se ograde, izlazi glavnih/zajedničkih stubišta ili strojarnice dizala i klima uređaja na krovnim terasama, kao ni ulazi u podzemne ili suterenske etaže, uz primjenu uvjeta koji slijede:

1. natkrivena površina izlaza stubišta može biti najviše 25% od tlocrtne površine stubišta zajedno s podestima
2. visina ograde ne može biti manja od 100 cm i veća od 130 cm mjereno od gornjeg ruba završnog sloja ravnog krova.
3. u visinu ne ulazi ni betonska školjka bazena do visine 1,5 m, niti pergola i slične konstrukcije za zaštitu od sunca do 10% površine prohodne krovne terase i visine do 3 m, sve mjereno od gornjeg ruba završnog sloja ravnog krova.

(6) Kod kaskadne izgradnje (kada je uvjetovana strmim terenom ili kada je rezultat arhitektonskog izričaja), visina se određuje za svaki kaskadni sklop pojedinačno

(7) **Suteren** (S) je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena,

(8) **Podrum** (Po) je dio građevine koji je potpuno ukopan ili je ukopan više od 50 % svoga volumena u konačno uređeni zaravnani teren i čiji se prostor nalazi ispod poda prizemlja, odnosno suterena, a čiji dio pročelja s ulazom u podzemnu etažu ne mora biti ukopan.

(9) **Podrumska i suterenska etaža** je dozvoljena na cijelom području obuhvata Plana. Podrum se može graditi kao jedna ili više podzemnih etaža, ovisno o dozvoljenom (ukupnom) koeficijentu iskoristivosti.

(10) **Podrum** se računa kao podzemna etaža, a **suteren** se računa kao nadzemna etaža kod proračuna koeficijenta iskoristivosti (kis i kisn).

(11) **Prizemlje** (P) je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova),

(12) **Kat** (K) je dio građevine čiji se prostor nalazi između dva stropa iznad prizemlja,

(13) **Potkrovlje** (Pk) je dio građevine čiji se prostor nalazi iznad zadnjega kata i neposredno ispod kosog ili zaobljenog krova, čija visina nadozida ne može biti viša od 1,2 m. U slučaju gradnje zgrade s ravnim krovom moguća je reducirana nadogradnja jedne krovne etaže (nadgrađe), koja se računa u ukupan broj etaža (kao potkrovlje), uz uvjet da kut što ga zatvara najviša točka vanjskog ruba nadgrađa i rub ograde krovne trase ravnog krova nije veći od 23°, i mjeri se u odnosu na sva pročelja.

(14) **Etažom** se smatra: podrum (**Po**), suteren (**S**), prizemlje (**Pr**), kat (**K**) i potkrovlje (**Pk**). Posljednju etažu građevine dozvoljeno je koristiti kao prohodnu terasu, krovni vrt, bazen i slično, i ne računa se etažom. Ukoliko se namjerava izgradnja zatvorenih ili poluotvorenih građevinskih struktura, ista će se smatrati kao nadzemna etaža građevine (**kat**).

(15) **Broj etaža** određuje se na dijelu građevine na kojem je najveći broj etaža, odnosno za svaki građevni sklop pojedinačno ukoliko se radi o kaskadnoj izgradnji.

Članak

Članak 15c. mijenja se i glasi:

(1) Najmanja udaljenost samostojeće zgrade, te zadnje građevine u nizu i otvorene strane dvojne građevine od susjedne međe je 3 m, odnosno 5 m od granice pomorskog dobra.. Na istoj udaljenosti moraju biti i istake na bočnoj ili stražnjoj fasadi građevine. Izuzetak čine podzemne etaže građevine čiji potpuno ukopani dio može biti udaljen najmanje 1,0 m od međa građevne čestice.

(2) Iznimno od prethodnog stavka, unutar izgrađenog dijela građevinskog područja naselja moguća su odstupanja od vrijednosti iz prethodnog stavka u slučajevima kada je udaljenost već postojeće (susjedne) građevine od međe građevne čestice manja od Planom propisanog minimuma. U tom slučaju nova ili rekonstruirana građevina može se graditi

1. kao slobodnostojeća zgrada na istoj udaljenosti kao i susjedna, ali ne manjoj od 1.0 m, s tim da se ne smiju graditi otvori prema susjednoj građevnoj čestici
2. na međi sa susjedom u slučaju da je susjedna građevina izgrađena na toj međi.

(3) Udaljenost građevine od pristupnog puta (preko kojeg se ostvaruje pristup na prometnu površinu za najviše tri građevine) ili od dijela građevne čestice koja služi kao pristup na prometnu površinu je najmanje 1,5 m

(4) U slučaju izgradnje bliže od 3,0 m od međe građevne čestice (kod rekonstrukcije), dograđivani dio zgrade na toj strani ne može imati otvore, a u slučaju gradnje nove zgrade na međi mora se regulirati pravo pristupa građevini sa susjedne čestice zemlje za potrebe održavanja građevine

(5) Otvorima iz prethodnog stavka ne smatraju se otklopni otvori s neprozirnim staklom veličine do 60 x 60 cm, dijelovi zida od ugrađene staklene opeke u ravnini zida građevine, te fiksni ventilacijski otvori veličine do 30 x 30 cm. Ventilacijski otvori, koji služe za ventilaciju sanitarnih, ugostiteljskih (kuhinja) i drugih proizvodno-radnih sadržaja s intenzivnim mirisima ili prašinom trebaju se izvesti vertikalno iznad krovišta građevine.

Članak

U članku 15d. stavak 1. mijenja se i glasi:

(1) Udaljenost građevine od pješačke površine, pristupnog puta (preko kojeg se ostvaruje pristup na prometnu površinu za najviše tri građevine) ili od dijela građevne čestice koja služi kao pristup na prometnu površinu (ne odnosi se na pravo služnosti), je najmanje 3,0 m. Iznimno, unutar izgrađenog dijela građevinskog područja naselja udaljenost rekonstruirane građevine od pješačke površine, pristupnog puta ili dijela građevne čestice koja služi za ostvarivanje pristupa na prometnu površinu može biti i manja od 3,0 m, iznimno i do samog puta koji je minimalne širine 3,0 m.

Članak

U članku 15f. stavak 1. i 5. mijenjaju se i glase:

(1) Za stambene zgrade krov može biti kosi (dvostrešni ili višestrešni), ravni ili kombinacija kosih krovnih ploha i ravnih prohodnih i neprohodnih terasa. Ravni krov nije dozvoljen u staroj/povijesnoj jezgri naselja, osim uz suglasnost nadležnog konzervatorskog tijela u Zadru.

(5) Za pokrov je dozvoljena upotreba valovitog i utorenog crijepa ili kupe kanalice. Iako se mogu primjenjivati i drugi, moderni materijali (izuzev u pučkoj graditeljskoj cjelini) korištenje šindre i sličnih kontinentalnih materijala te gradnja bačvastih krovova nije dozvoljeno. Boja pokrovnog materijala u pravilu se izvodi od crvenih i zemljanih nijansi, osim u slučaju uređenja „zelenog krova“ (krov prekriven vegetacijom).

Članak

(1) U članku 15h. stavak 1. mijenja se i glasi:

(1) Prostor između građevnog i regulacijskog pravca mora se u pravilu urediti parkovnim nasadima ili prirodnim zelenilom koristeći prvenstveno autohtone biljne vrste. U ovom prostoru mogu se smjestiti parkirališne površine i pomoćne građevine navedene u članku 25. stavak 8. ovih Odredbi, montažno-demontažne građevnie, pokretne naprave, vodonepropusne sabirne jame i uređaji za pročišćavanje otpadnih voda, te ostala komunalna infrastruktura.

(2) U stavku 6. na kraju alineje (b) dodaju se riječi: „i građevina“.

Članak

(1) U članku 15i. u 2. stavku, iza riječi: „Iznimno od prethodnog stavka,“ dodaju se riječi: „masivni dijelovi“.

(2) Dodaje se novi stavak 4. koji glasi:

(4) Potporni zidovi moraju se riješiti prema uvjetima iz članka 93a iz ovih Odredbi kada ukupna visina prelazi 2,0 m.

Članak

U članku 15j. stavak 2. mijenja se i glasi:

(2) Na jednoj građevnoj čestici može se planirati izgradnja jedne ili više slobodnostojećih stambenih zgrada uz uvjete iz članka 11 ovih odredbi i uvjete koji slijede:

1. zgrade na jednoj građevnoj čestici moraju činiti jedinstvenu oblikovnu i funkcionalnu cjelinu,
2. zgrade u pravilu moraju biti orijentirane oko zajedničkog prostora, koji će sadržavati parkovno uređene površine ili prirodno zelenilo, bazen ili trg,
3. zgrade moraju imati zajednički prostor za smještaj prometa u mirovanju. Parkirališne površine na razini uređenog terena u pravilu se izvode kao zatravnjene uz upotrebu perforiranih podnih elemenata.

Članak

U članku 15k. stavku 1. točka (a) mijenja se i glasi:

1. najviša visina građevine ovisi o načinu gradnje, i to:

* 10,0 m, odnosno 11,5 m na terenu nagiba većeg od 12% za samostojeću zgradu i katnost Po+S+P+1+Pk
* 7,5 m, odnosno 9,0 m na terenu nagiba većeg od 12% za jedinicu dvojne građevinu i katnost Po+S+P+1+Pk
* 6,0 m, odnosno 7,5 m na terenu nagiba većeg od 12% za jedinicu građevine u nizu i katnost Po+S+P+1.

Članak

U članku 15l. stavku 1. točka (a) mijenja se i glasi:

1. najviša visina građevine je 10 m, odnosno 11,5 m na terenu nagiba većeg od 12% i katnost Po+S+P+2+Pk,

Članak

Dodaje se novi članak 18a. koji glasi:

Za građevnu česticu koja se nalazi djelomično u izgrađenom i neizgrađenom dijelu građevinskog područja naselja ili kada se spajaju građevne čestice koje se nalaze u različitim zonama u svrhu okrupnjavanja građevne čestice, primjenjuju se uvjeti kako slijedi:

(a) kada se više od 50% površine postojeće ili planirane katastarske čestice nalazi u izgrađenom dijelu GP naselja primjenjuju se uvjeti za izgrađeni dio građevinskog područja naselja

(b) kada se više od 50% površine postojeće ili planirane katastarske čestice nalazi u neizgrađenom dijelu GP naselja primjenjuju se uvjeti za neizgrađeni dio građevinskog područja naselja.

Članak

Podnaslov iza članka 18a. mijenja se i glasi: *2.2.3.1. Posebni uvjeti za rekonstrukciju građevina u građevinskom području naselja*

Članak

Članak 18a. postaje članak 18b. Isti se mijenja i glasi:

(1) Planom se dozvoljava rekonstrukcija građevina u građevinskom području, a prema uvjetima koji slijede:

1. kada su postojeći lokacijski uvjeti sukladni uvjetima Plana za predmetnu zonu rekonstrukcija se dozvoljava pod istim uvjetima kao za novu građevinu
2. kada je površina građevne čestice na kojoj je izgrađena građevina manja od Planom propisanog minimuma za novu gradnju, rekonstruirana zgrada može imati jednake ili manje tlocrtne gabarite zatečene zgrade. Iznimno, za prizemne građevine moguća je nadogradnja jedne etaže neovisno o najvećem dopuštenom koeficijentu izgrađenosti, do visine 7,0 m. Udaljenost novog dijela građevine od susjedne međe koji se dograđuje mora biti u skladu s uvjetima iz ovog Plana.
3. kada je udaljenost postojeće zgrade od susjedne međe manja od Planom propisane, dozvoljena je:

* nadograditi jednu ili više etaža u skladu sa zatečenom udaljenošću od susjedne građevne čestice i uz uvjet da nije dozvoljena ugradnja otvora prema susjedu u nadograđenom dijelu zgrade. Udaljenost novog dijela građevine od susjedne građevne čestice koji se dograđuje (tlocrtno) mora biti u skladu s uvjetima iz ovog Plana
* vršiti nužne popravke i održavanje, zatvarati otvore ili vršiti zahvate u cilju povećanja energetske učinkovitosti zgrade na pročelju građevine koje je udaljeno od susjedne građevne čestice manje od Planom propisane udaljenosti.

1. kada je udaljenost građevinskog pravca od regulacijskog pravca manja od Planom propisane, dozvoljena je rekonstrukcija (nadogradnja) u skladu sa zatečenom udaljenošću
2. kada je koeficijent izgrađenosti građevne čestice veći od Planom propisanog, dozvoljena je rekonstrukcija uz poštivanje Planom propisanih uvjeta u odnosu na koeficijent iskoristivosti, visinu i katnost.

(2) Iznimno od prethodnog stavka, u svrhu poboljšavanja i ispunjenje bitnih temeljnih zahtjeva za građevine, dozvoljena je rekonstrukcija postojeće građevine i kada ne ispunjava uvjete iz ovog plana u smislu kig, kis i udaljenosti od međa.

(3) Otvorima iz stavka 1. ne smatraju se otklopni otvori s neprozirnim staklom veličine do 60 x 60 cm, dijelovi zida od ugrađene staklene opeke u ravnini zida građevine, te fiksni ventilacijski otvori veličine do 30 x 30 cm. Ventilacijski otvori, koji služe za ventilaciju sanitarnih, ugostiteljskih (kuhinja) i drugih proizvodno-radnih sadržaja sa intenzivnim mirisima ili prašinom, trebaju se izvesti vertikalno iznad krovišta građevine.

(4) Do donošenja UPU-a unutar neizgrađenog dijela građevinskog područja za koje je propisana obveza izrade UPU-a ovim Planom, postojeća zgrada može se rekonstruirati tako da se ne poveća veličina zgrade (vanjski gabariti nadzemnog i podzemnog dijela građevine).

(5) Građevine (osim građevine u stavku 1 (b) ovog članka) koje premašuju uvjete određene ovim Planom u pogledu najviše dozvoljenog koeficijenta iskoristivosti građevne čestice kao i najviše dozvoljenu građevinsku (bruto) površinu nadzemnih etaža (kis, GBPn), zadržavaju se u postojećim gabaritima i ne mogu se povećavati.

Članak

U članku 20. u točki a), iza riječi: „izgradnja stambene građevine tip A“ dodaju se riječi: „s najviše dvije (2) stambene jedinice“.

Članak

Podnaslov iza članka 20. mijenja se i glasi: *2.2.3.4. Posebni uvjeti za interpolaciju novih građevina i rekonstrukciju građevina u pučkim graditeljskim cjelinama*

Članak

U članku 20a stavku 1. brišu se riječi: „i ruševne“.

Članak

Članak 20b. mijenja se i glasi:

U pučkim graditeljskim cjelinama primjenjuju se posebni uvjeti koji slijede, i to radi zadržavanja tradicionalnog oblika građenja: Ostali uvjeti građenja, uključujući i iznimke, primjenjuju se kao i za izgrađeni dio građevinskog područja naselja.

1. Površina građevne čestice za izgradnju nove građevine (interpolacija) ne može biti manja od 200 m2. U tom slučaju može se planirati izgradnja stambene zgrade s najviše dva stana uz primjenu ostalih uvjeta za građenje stambene zgrade tipa A u izgrađenom dijelu građevinskog područja naselja (uključujući i opće iznimke). Minimalna površina građevne čestice za nestambenu građevinu, te za stambene zgrade tipa B utvrđene su uvjetima koji se odnose na izgrađeni dio građevinskog područja naselja iz ovog Plana,

(b) Nagibi krovnih ploha moraju biti ujednačeni sa susjednim kućama

(c) Najviša visina građevine ne smije biti viša od 7,5 m, odnosno od najviše neposredne susjedne građevine, i katnost Po+S+P+1

(d) max. izgrađenost građevne čestice (kig) je 0,6,

(e) max. ukupni koeficijent iskoristivosti (kis) je 2,4

(f) max. koeficijent iskoristivosti nadzemnih etaža (kisn) je 1,8

(g) Nove i rekonstruirane građevine u cjelini, kao i pojedini njihovi elementi moraju sadržavati osobitosti autohtone i tradicionalne lokalne arhitekture. Horizontalni i vertikalni gabariti građevine, oblikovanje fasada i krovišta, te korišteni građevinski materijali moraju biti u skladu sa tradicionalnom arhitekturom i krajobraznim vrijednostima podneblja. Izmjene na postojećim građevinama provesti tamo gdje je to potrebno iz funkcionalnih razloga i radi ispunjavanja bitnih zahtjeva za građenje. Nije dopušteno mijenjati osnovne urbanističke vrijednosti kao što su: cjelovitost ruralne strukture dijela naselja ili građevnog sklopa, organizacija dvora, ili ogradni zid s ulaznim portalom. U starim jezgrama/pučkim graditeljskim cjelinama nije moguće planirati zgrade sa ravnim krovovima..

(h) U slučaju rekonstrukcije i dogradnje postojeće građevine, dograđeni dio ne može biti veći od 30% od postojećeg tlocrta građevine. Materijali za dogradnju ili prigradnju moraju biti autohtonog porijekla.

(i) Za sve građevinske zahvate unutar pučke graditeljske cjeline obvezno je provesti posebni konzervatorski postupak iz članka 90. ovih Odredbi.

(j) Odstupanje od navedenih kriterija moguće je samo na temelju konzervatorskih uvjeta.

Članak

Podnaslov iza članka 20c. briše se.

Članak

Članak 24. briše se.

Članak

Članak 24a. briše se.

Članak

Brojčana oznaka za podnaslov 2.2.3.6. a koji se nalazi iza članka 24a.(koji je brisan) mijenja se u 2.2.3.5.

Članak

Članak 25. mijenja se i glasi:

(1) Na građevnoj čestici mogu se planirati pomoćne građevine koje moraju biti u funkciji osnovne zgrade.

(2) Pomoćna građevina može biti garaža, bazen, spremište, ljetna kuhinja, radni prostor, nadstrešnica, solarni kolektor i sl.

(3) Građevine iz prethodnog stavka mogu se graditi prislonjene uz osnovnu zgradu na način da s njom čine skladnu cjelinu, ili se mogu graditi kao samostojeće građevine na istoj građevnoj čestici.

(4) Ako se pomoćna građevina gradi kao samostojeća, može se graditi i na udaljenosti manjoj od 3,0 m od jedne ili više međa građevne čestice pa i na samoj međi (uz suglasnost susjeda). Takav zid ne smije imati otvore i mora se izvesti kao protupožarni zid minimalne vatrootpornosti 2 sata, i dužine najviše 7,0 m.

(5) Najmanja dozvoljena udaljenost bazena od međe je 2,0 m.

(6) Najmanja dozvoljena udaljenost pomoćnih građevina od regulacijskog pravca je 5,0 m (osim građevine iz stavka 8. ovog članka).

(7) Voda s krova pomoćne građevine mora se odvesti na vlastitu građevnu česticu.

(8) Površina pomoćne zgrade uračunava se u površinu izgrađenosti građevne čestice i u obračun građevinske (bruto) površine, osim:

1. bazena,
2. sabirne jame,
3. cisterne za vodu,
4. spremnika za gorivo

i slično, ako su u cijelosti ukopani u teren ili do najviše 0,60 m iznad razine uređenog terena, kao ni:

1. konzolne istake krovišta,
2. elementi za zaštitu od sunca (pergola, i sl.)
3. elementi uređenja okoliša (prilazne stepenice, vanjske komunikacije i terase, potporni zidovi i sl.).

(9) Visina pomoćne zgrade ne smije biti veća od 3,0 m, odnosno 4,5 m kada je udaljena od međe najmanje 3 m, i katnost podrum, prizemlje i krov (skošeni ili ravan).

(10) Oblikovanje pomoćnih građevina mora biti u skladu s osnovnom zgradom, a prema odredbama ovog Plana.

Članak

U članku 25a. iza riječi: „(fiksnih i sklopivih tendi)“ dodaju se rijeli: „iznad javnih površina“.

Članak

Članak 25b. mijenja se i glasi:

Planom se dozvoljava gradnja jedne ili više garaža kao slobodnostojećih, dvojnih ili građevina u nizu, na zasebnoj građevnoj čestici, a prema sljedećim uvjetima:

1. min površina građevne čestice je 150 m2
2. min. udaljenost od međe susjedne građevne čestice je 2,0 m, odnosno može se postaviti i na međi sa susjednom građevnom česticom u slučaju kada se garaža gradi kao dvojna građevina ili građevina u nizu
3. min. udaljenost od regulacijskog pravca je istovjetna Planom određenim udaljenostima stambenih zgrada u pojedinim zonama
4. najviša visina je 4,0 m
5. katnost najviše Po+P,
6. koeficijent izgrađenost (kig) 0,6
7. koeficijent iskoristivosti ukupni (kis) 1,2
8. koeficijent iskoristivosti nadzemni (kisn) 0,6

Članak

U članku 28. stavak 4. mijenja se i glasi:

(4) U sklopu javnog prostora iz prethodnog stavka može se planirati izgradnja i uređenje šetnica, parkirališnih površina, ugostiteljsko-turističkih sadržaja, dječjih igrališta, infrastrukturnih sustava, rekreacijskih i parkovnih površina, zaštitnog zelenila i slično.

Članak

U članku 28a. stavak 2. mijenja se i glasi:

(2) Utvrđene zone pojedine namjene u sklopu obalnog pojasa građevinskog područja ucrtane su u kartografskom prikazu Plana (**list 4** *građevinska područja naselja*). Lučko područje luke otvorene za javni promet i obuhvat plaže i pratećih sadržaja može se planirati i u dijelu građevinskog područja na koje se naslanja (GP naselja, GP ugostiteljsko-turističke namjene i sl.)

Članak

U članku 28b. stavku 3. točka (a) i (g) mijenjaju se i glase:

(a) obavezno treba osigurati prohodnost javnog dužobalnog pojasa u kojem se može planirati uređena ili prirodna morska plaža, prometna površina, šetnica, parkirališne površine, igrališta, parkovi, zaštitno zelenilo i drugi sadržaji u funkciji rekreacijskog korištenja mora. Nije moguće zagrađivati ili na bilo koji drugi način sprječavati prohodnost ovog prostora. Izuzetno, prolaz kroz obalni pojas u sklopu zone ugostiteljsko-turističke namjene može se ograničiti u svrhe nadzora korisnika ovog prostora.

(g) postaviti urbanu opremu (klupe, stolovi, koševi za otpatke, suncobrani, ležaljke, informativne ploče i sl.)

Članak

U podnaslovu 2.3. riječ „izvan“ zamijenjuje riječ “van“.

Članak

U članku 29. stavak 1 i 3 mijenjaju se i glase:

(1) U izgrađene strukture izvan naselja svrstavaju se izdvojena građevinska područja izvan naselja uslužne i komunalno-servisne (K1 i K3), ugostiteljsko-turističke (T1, T2 i T3) i proizvodne (I2) namjene. Tablica koja slijedi utvrđuje izdvojena građevinska područja izvan naselja a koja se nalaze u prostoru ograničenja (ZOP):

|  |  |  |  |  |  |
| --- | --- | --- | --- | --- | --- |
| **naselje** | **lokacija** | **planirana namjena** | **površina (ha)** | | **planirani broj kreveta** |
| postojeća | planirana |
| **STARIGRAD** | hotel *Alan* | ugostiteljsko-turistička namjena: hotel (**T1**), kamp (**T3**) | 16,0 | 0 | 1600 |
| *Marasovići* | ugostiteljsko-turistička namjena: hotel (**T1**), turističko naselje (**T2**) i/ili kamp (**T3**) | 0 | 8,0 | 800 |
| *Milovci-Grabovača* | ugostiteljsko-turistička namjena: turističko naselje (**T2**) i/ili kamp (**T3**) | 0 | 10,0 | 500 |
| *Uvala Prčine* | ugostiteljsko-turistička namjena: hotel (**T1**), turističko naselje (**T2**) i/ili kamp (**T3**) | 0 | 2,0 | 100 |
| Sportski centar *Kruškovac* | sportsko-rekreacijska namjena: sport (**R1**), rekreacija (**R2**) | 0 | 4,4 | ― |
| **SELINE** | *Pod Bucića Podi* | ugostiteljsko-turistička namjena: hotel (**T1**), turističko naselje (**T2**) i/ili kamp (**T3**) | 0 | 43,0 | 3900 |
| *Pisak* | ugostiteljsko-turistička namjena: hotel (**T1**), turističko naselje (**T2**) i/ili kamp (**T3**) | 0 | 5,0 | 500 |
| *Reljani* | proizvodna namjena: pretežito zanatska (**I2**) | 0 | 11,8 | ― |
| Sportski centar *Pod Bucića Podi* | sportsko-rekreacijska namjena: sport (**R1**), rekreacija (**R2**) | 0 | 9,5 | ― |
| **TRIBANJ** | Šibuljina - *uz naselje* | ugostiteljsko-turistička namjena: kamp (**T3**) | 3,0 | 0 | 200 |
| Šibuljina | ugostiteljsko-turistička namjena: kamp (**T3**) | 0 | 3,0 | 300 |

(3) Veličina i granica obuhvata izdvojenih građevinskih područja izvan naselja ucrtana su u kartografskim prikazima Plana (**list br. 1**. *Korištenje i namjena površina* i **list br. 4** *Građevinsko područje naselja*).

Članak

U članku 29a. na kraju niza oznaka narodnih novina dodaje se oznaka „98/19“.

Članak

U podnaslovu 2.3.1. riječ „izvan“ zamijenjuje riječ “van“.

Članak

U članku 29b. riječ „izvan“ zamijenjuje riječ “van“.

Članak

U članku 30. u stavku 1. i 2. riječ „izvan“ zamijenjuje riječ “van“.

Članak

Članak 31. mijenja se i glasi:

Ovim se Planom utvrđuju uvjeti za izgradnju i uređenje površina u zonama ugostiteljsko-turističke namjene (**T1**, **T2** i **T3**) izvan naselja i to :

1. Lokacija turističke zone mora biti tako izabrana da ne ugrožava funkcioniranje postojećih naselja, te da maksimalno poštuje zaštićenu prirodnu i kulturnu baštinu i krajobrazne karakteristike prostora.
2. Na području ugostiteljsko-turističkih zona, osim stacionarnih programa turističke namjene mogu se smjestiti i ugostiteljski, trgovački, zabavni i sportsko-rekreacijski sadržaji, sve u sklopu istoga građevinskog područja. Unutar ugostiteljsko-turističkih zona ne mogu se planirati stambene zgrade. Iznimno, mogu se planirati sadržaji za smještaj osoblja, i to najviše do 5% ukupne građevinske (bruto) površine osnovne namjene.
3. U turističkim zonama mogu se graditi:
   * hoteli
   * hotelska naselja
   * turistička naselja
   * kampovi
4. Nova gradnja planira se u neizgrađenim dijelovima postojećih građevinskih područja samo kao kvalitativna i kvantitativna dopuna postojeće turističke ponude s višom kategorijom smještajnih građevina i pratećih sadržaja (sportsko-rekreacijski, ugostiteljski, uslužni, zabavni i slični) uz osobito izražene planske mjere poboljšanja infrastrukture i zaštite okoliša.
5. Nove smještajne građevine planiraju se na predjelima manje prirodne i krajobrazne vrijednosti. Smještajne građevine te građevine pratećih sadržaja, potrebno je smještajem i veličinom, a osobito visinom uklopiti u mjerilo prirodnog okoliša.
6. Nove smještajne građevine, organizirane kao turističko naselje, planiraju se na načelu sukladnosti arhitektonskog izraza s elementima autohtonog urbaniteta i tradicijske arhitekture.
7. Smještajna građevina u izdvojenom građevinskom području ugostiteljsko-turističke namjene (izvan naselja) planira se izvan pojasa najmanje 100 m od obalne crte.
8. Vrsta i kapacitet pratećih sadržaja i javnih površina određuje se proporcionalno u odnosu na svaku fazu izgradnje smještajnih građevina.
9. Jedna prostorna cjelina unutar izdvojenog građevinskog područja (izvan naselja) ugostiteljsko turističke namjene ne može biti veća od 15 ha.
10. ovim Planom utvrđena su područja unutar kojih je moguće formirati više pojedinačnih cjelina ugostiteljsko-turističke namjene jedinstvenog urbanističkog koncepta, za koje je potrebno izraditi cjeloviti urbanistički plan uređenja,
11. Prostorna cjelina ugostiteljsko-turističke namjene širine veće od 500 m uz obalu, mora imati najmanje jedan javni cestovno-pješački pristup do obale.
12. Gustoća korištenja za nova ugostiteljsko-turistička područja može biti 50-120 kreveta/ha.
13. Izgrađenost građevne čestice ne može biti veća od 30%. Koeficijent iskoristivosti građevne čestice ne može biti veći od 0,8.
14. Najmanje 40% površine svake građevne čestice ugostiteljsko-turističke namjene mora se urediti kao parkovni nasadi i prirodno zelenilo.
15. Prilikom projektantskog osmišljavanja turističkih programa treba respektirati postojeće poljske putove i mocire kao naslijeđe pučkog graditeljstva. Dopuštene su neophodne korekcije radi odvijanja prometa. Preporuča se prirodne i stvorene vrijednosti koristiti kao oblikovni i fizički parametar nove strukture.
16. U zonama ugostiteljsko-turističke namjene može se formirati privezišta u funkciji zone s jasno definiranim javnim prostorom. Izgrađenost javnog prostora privezišta može biti najviše 10%. U obuhvatu privezišta se mogu smjestiti slijedeći sadržaji: ugostiteljstvo, trgovine, usluge, sportski i parkovno-rekreacijski sadržaji. Broj vezova jednog ili više privezišta u prostornoj cjelini ugostiteljsko-turističke namjene može iznositi najviše 20% ukupnog broja smještajnih jedinica, ali ne više od 200 vezova.

Privez plovila u zoni ugostiteljsko-turističke namjene (**T1**) i (**T3**) – *hotel Alan*, treba osigurati pontonima i nije dozvoljeno nasipavanje obale. Iznimno, beton, kamen i slični materijali mogu se koristiti samo za učvršćivanje pontona

1. Turistička zona s privezištem mora se tretirati kao jedinstvena urbana cjelina.
2. Područja kampova moraju ispuniti elemente i mjerila za kategorizaciju kampa I ili II kategorije.
3. Kamp planira se u izdvojenom građevinskom području (izvan naselja) uz poštivanje zatečene prirodne vegetacije, prirodnih dijelova obale i drugih vrijednosti prostora. Planirani kamp unutar zone ugostiteljsko-turističke namjene - *kamp (T3)* ne može biti veći od 15 ha.
4. U kampovima smještene jedinice ne mogu se planirati u pojasu najmanje 25 m od obalne crte.
5. Smještajne jedinice u kampovima ne mogu se povezivati s tlom, na čvrsti način. Unutar prostora kampa nije dozvoljena izgradnja čvrstih smještajnih jedinica niti betonskih platformi za smještaj tipskih (montažnih) smještajnih jedinica
6. izgrađenost građevinskog područja kampa nije veća od 10%
7. najmanje 40% površine građevinskog područja kampa mora biti uređeno kao parkovni nasadi i /ili prirodno zelenilo

Članak

U članku 31b. riječ „izvan“ zamijenjuje riječ “van“.

Članak

U podnaslovu 2.3.2. riječ „izvan“ zamijenjuje riječ “van“.

Članak

(1) U članku 32 u stavku 1. riječ „izvan“ zamijenjuje riječ “van“.

(2) Stavak 2. mijenja se i glasi:

(2) Unutar ove zone može se planirati i proizvodnja toplinske, rashladne i električne energije iz obnovljivih ili ekološki prihvatljivih izvora, a u skladu s posebnim propisima. Nije moguće planirati vjetroelektranu. Najviše 80% ukupne površine ove zone može biti uređeno za potrebe proizvodnje električne energije, a u skladu s člankom 81a. Odredbi iz ovog Plana.

Članak

U članku 32a riječ „izvan“ zamijenjuje riječ “van“.

Članak

U podnaslovu 2.3.3. riječ „izvan“ zamijenjuje riječ “van“.

Članak

Na kraju podnaslova 2.3.4. dodaju se riječi „izvan naselja“.

Članak

Članak 33a. mijenja se i glasi:

(1) U izdvojenoj zoni sportsko-rekreacijske namjene visina građevine ne može biti veća od 8 m i katnost Po+S+P+1.

(2) Visina može biti veća od maksimalne visine iz prethodnog stavka pod uvjetima koji slijede:

1. do 12 m za sportske građevine, a najviše do 30 % od ukupne tlocrtne površine sportske građevine,
2. do 12 m za najviše 30% ukupne tlocrtne površine građevina u zabavnim/tematskim parkovima. Strukture u funkciji zabavnog/tematskog parka kao što su tornjevi, pojedinačna zabavna oprema i drugo, mogu biti i veće, uz poštivanje posebnih propisa.

(3) Iznimno od prethodnog stavka, za sportsku dvoranu na lokaciji "Kruškovac" u Starigradu određena je ukupna najviša visina (do sljemena) 19,0 m.

(4) Sve planirane građevine u zonama sportsko-rekreacijske namjene priključiti na sustav javne odvodnje odmah po uspostavi sustava odvodnje i pročišćavanja sanitarnih otpadnih voda, a do tada osigurati postavljanje nepropusne sabirne jame te njeno pražnjenje putem ovlaštene osobe.

(5) Prilikom razvoja sportsko-rekreacijskih zona područja u najvećoj mogućoj mjeri očuvati u prirodnom stanju zadržavajući autohtonu vegetaciju u svrhu zaštite ugroženih i rijetkih staništa i vrsta.

Članak

U podnaslovu 2.3.5. riječ „izvan“ zamijenjuje riječ “van“.

Članak

U članku 33b, stavku 3. na kraju točke (a) dodaju se riječi i oznake: „i katnost S+P“.

Članak

U članku 33c, stavku 2. iza riječi „Vjerske građevine“ dodaju seriječi „ i groblja“.

Članak

(1) U članku 34., stavku 1. mijenja se i glasi:

(1) Poljoprivredne farme i pogoni se grade izvan građevinskih područja naselja i izvan prostora ograničenja kada uvjetni broj grla ima nepovoljan utjecaj na kvalitetu življenja u naselju ili njihov tehnološki proces zahtijeva smještaj pratećih građevina uz poljoprivredne i druge negradive površine.

(2) U stavku 3. točka (d) mijenja se i glasi:

(d) građevine za uzgoj stoke i peradi (farme, peradarnici) - mogu se graditi na poljoprivrednom zemljištu lošije kvalitete i izvan prostora ograničenja, veličine ovisno o broju stoke, odnosno peradi, uz obveznu infrastrukturnu opremljenost. Maksimalna izgrađenost građevne čestice može biti 40%, a građevine se mogu graditi na udaljenostima od građevinskih područja, prikazanim u tablici koja slijedi:

| **Stoka krupnog zuba** | **Udaljenost** | **Stoka sitnog zuba** | **Udaljenost** | **Perad** | **Udaljenost** |
| --- | --- | --- | --- | --- | --- |
| **kom** | **m** | **kom** | **m** | **kom** | **m** |
| do 150 | 400 | do 200 | 300 | do 1000 | 200 |
| 150-350 | 500 | 200-750 | 300 | 1000-5000 | 200 |
| preko 350 | 600 | preko 750 | 400 | preko 5000 | 300 |

(3) Stavak 5. mijenja se i glasi:

(5) Građevine iz ovog članka (izuzev građevina iz stavka 4. ovog članka) ne mogu se planirati na zaštićenim područjima kulturne baštine (prikazana u kartografskom prikaz Plana, **list 3.a**. *uvjeti korištenja, uređenja i zaštite prostora*), u prostoru ograničenja, na vizualano izloženim područjima niti na područjima značajnih vizura, te po istaknutim reljefnim uzvisinama, obrisima i uzvišenjima i vrhovima.. Na vodozaštitnim područjima farme se mogu planirati u skladu s važećim *Pravilnikom o uvjetima za utvrđivanje zona sanitarne zaštite izvorišta..*

Članak

Ćlanak 35. mijenja se i glasi:

(1) Izvan prostora ograničenja (1,000 m od obalne crte), u cilju razvoja seoskog turizma i omogućavanja prerade i pohrane poljoprivrednih proizvoda dozvoljava se formiranje područja izgradnje samostalnih stambeno-gospodarskih građevina i/ili kompleksa na poljoprivrednim površinama nižeg boniteta. U prostoru ograničenja primjenjuju se uvjeti iz članka 6c. ovih Odredbi.

(2) Stambene i gospodarske građevine iz prethodnog stavka u prostornom smislu moraju sačinjavati funkcionalnu cjelinu uz racionalno korištenje prostora. Nije dozvoljena disperzna gradnja, već je moguće formirati jedinstveno i cjelovito područje gradnje stambenih i gospodarskih građevina u kojima se mogu pružati ugostiteljske i turističke usluge seoskog turizma, a po uvjetima koji slijede:.

* najviša visina građevina je 6,0 m
* najviši broj etaža je 3
* najviša katnost je Po+S+P+1
* najviša površina podruma je 1000 m2
* najviša građevinska (bruto) površina nadzemnih etaža uvjetovana je veličinom posjeda, a prema sljedećim kriterijima:

|  |  |
| --- | --- |
| ― na površinama od 2,0 ha - 10,0 ha | 1,5 % površine uz uvjet da najviša dozvoljena površina ne prelazi 500 m2 |
| ― na površinama većim od 10,0 ha: | 1,5 % površine uz uvjet da najviša dozvoljena površina ne prelazi 3000 m2 |

(3) Stambene jedinice u funkciji agroturizma mogu se graditi u sklopu glavne građevine ili kao pomoćne građevine te nije dozvoljeno njihovo izdvajanje iz kompleksa.

(4) Za izgradnju građevina za preradu i pohranu poljoprivrednih proizvoda (uljare, vinski podrumi, sušare i sl.) iznimno su moguća odstupanja od dozvoljene visine ukoliko tehnološki proces to zahtijeva.

(5) Mogućnost izgradnje građevina na poljoprivrednim površinama podrazumijeva bavljenje poljoprivredom kao registriranom osnovnom djelatnošću, te se provedbeni akt pratećih sadržaja u funkciji agroturizma može izdati isključivo registriranim subjektima koje obavljaju poljoprivrednu djelatnost na poljoprivrednom gospodarstvu, a obuhvaća sljedeće organizacijske oblike: obiteljsko poljoprivredno gospodarstvo, obrt registriran za obavljanje poljoprivredne djelatnosti ili pravna osoba registrirana za obavljanje poljoprivredne djelatnosti.

(6) Odobrenje za građenje može se izdati samo na površinama koje su privedene svrsi, zasađene trajnim nasadima na min 70% površine.

(7) Građevine iz ovog članka ne mogu se planirati na zaštićenim područjima kulturne baštine (prikazana u kartografskom prikaz Plana, **list 3.a**. *uvjeti korištenja, uređenja i zaštite prostora*), na vizualano izloženim područjima niti na područjima značajnih vizura, te po istaknutim reljefnim uzvisinama, obrisima, uzvišenjima i vrhovima. Na vodozaštitnim područjima farme se mogu planirati u skladu s važećim *Pravilnikom o uvjetima za utvrđivanje zona sanitarne zaštite izvorišta.*

Članak

Ćlanak 36. mijenja se i glasi:

(1) Osobito vrijedno poljoprivredno zemljište i vrijedno poljoprivredno zemljište izvan granica građevinskog područja ne može se koristiti u nepoljoprivredne svrhe osim kada su zadovoljeni najmanje jedan od slijedećih uvjeta:

* + 1. kada nema niže vrijednoga poljoprivrednog zemljišta u neposrednoj blizini što ne uključuje izgradnju igrališta za golf i samostalnih građevina solarnih elektrana;
    2. kada je utvrđen interes Republike Hrvatske za izgradnju građevina koje se prema posebnim propisima grade izvan građevinskog područja;
    3. pri gradnji poljoprivrednih građevina namijenjenih isključivo za poljoprivrednu djelatnost i preradu poljoprivrednih proizvoda uključivo sklopove obnovljivih izvora energije na tim građevinama;
    4. za korištenje građevina koje su ozakonjene temeljem posebnog zakona.

(2) Poljoprivredno zemljište izvan građevinskog područja ne može se geodetskim elaboratima dijeliti na katastarsku česticu površine manje od 1 ha, osim u slučaju izdvajanja poljoprivrednog zemljišta radi izgradnje infrastrukturnih i drugih građevina određenih propisom kojim se uređuje prostorno uređenje i osim u slučaju nasljeđivanja.

Članak

U članku 37. stavak 1. mijenja se i glasi:

(1) Izvan građevinskih područja naselja i izvan izdvojenih građevinskih područja izvan naselja može se planirati izgradnja građevina i uređenje površina kako slijedi:

* + 1. komunalne i infrastrukturne građevine
    2. građevine namijenjene poljoprivrednoj proizvodnji te poljoprivredno-gospodarski sklopovi sa gospodarsko-poljoprivrednim sadržajima, u skladu s člankom 6c alineja (a), 34 i 35 ovih Odredbi
    3. građevine u funkciji gospodarenja šuma, lovački domovi i šumarske kuće,
    4. pomoćne građevine u funkciji zaštite šuma: šumske ceste, požarni putevi i ostala infrastruktura i uređaji za zaštitu od požara, objekti za osmatranje i dojavu i sl.,
    5. područja gospodarskog korištenja pomorskog dobra i uređenje plaža
    6. rekreacijski sadržaji: biciklističke, pješačke staze i ostale rekreacijske staze sa pomoćnim građevinama (sanitarni čvor, punktovi pitke vode, klupe i odmorišta i sl.).
    7. sportsko-rekreacijska igrališta na otvorenom s pratećim zgradama u skladu sa Zakonom o prostornom uređenju
    8. pomoćne građevine u funkciji rekreacijskih sadržaja (sanitarni čvorovi, punktovi pitke vode, klupe, sjenici i odmorišta
    9. građevine i uređaji obrane, prema posebnom programu Ministarstva obrane i prema posebnim propisima,
    10. područje, mjesto, spomenik i obilježje u svezi s povijesnim događajima i osobama, ali samo ako to zbog tehničkih ili ekonomskih uvjeta nije moguće planirati izvan šume, odnosno šumskog zemljišta.
    11. vidikovci i izletničke građevine, te turistički punktovi, a za koje se ne formira građevinsko područje.

Članak

U članku 37b. stavak 3. mijenja se i glasi:

(3) Postojeće građevine i ruševne stare aglomeracije (dvorovi, stanovi i štale) koje se nalaze izvan građevinskog područja, mogu se rekonstruirati, adaptirati i dograđivati u svrhu stanovanja i seoskog turizma uz uvjete koji slijede:

1. postojeće zgrade će se rekonstruirati poštujući zatečenu katnost i visinu. Iznimno, može se dograditi građevina u smislu visine stropa kada je to nužno za funkcioniranje građevine. Nije dozvoljena izgradnja novih nadzemnih etaža.
2. maksimalna visina rekonstruirane ruševne građevine je 7 m ukoliko nema evidencije o izvornom obliku građevine
3. građevina može biti tlocrtno nadograđena radi zadovoljavanja bitnih zahtjeva za građenje i zbog ugradnje sadržaja koji su potrebni za nužno funkcioniranje zgrade (sanitarni čvor, prostor za pripremu jela i boravak i sl.).
4. uz postojeću osnovnu zgradu mogu se planirati i pomoćne zgrade u funkciji seoskog turizma ili stanovanja, a prema posebnom propisu o jednostavnim građevinama.
5. krov kosi dvostrešni, maksimalni nagib od 18º - 30º (u skladu s tradicijom kraja)
6. pokrov crijep: kupa kanalica i sl. ili kamene ploče.
7. u slučaju rekonstrukcije i dogradnje postojeće građevine, dograđeni dio ne može biti veći od 30% od postojećeg tlocrta građevine. Materijali za dogradnju ili prigradnju moraju biti autohtonog porijekla.

Članak

U članku 37c. stavak 3. dodaje se alineja (g) koja glasi:mijenja se i glasi:

(h) u slučaju rekonstrukcije i dogradnje postojeće građevine, dograđeni dio ne može biti veći od 30% od postojećeg tlocrta građevine. Materijali za dogradnju ili prigradnju moraju biti autohtonog porijekla.

Članak

Članak 37e. stavak 1. mijenja se i glasi:

(1) U postojećim šumskim kompleksima osima u dijelu vrijednih sjemenih sastojina Planom se dozvoljava izgradnja i uređenje sljedećih sadržaja:

1. pomoćne građevine u funkciji zaštite šuma (šumske ceste, infrastruktura za zaštitu od požara, građevine za osmatranje i dojavu i sl.),
2. infrastrukturne građevine koje nije ekonomski racionalno izvoditi izvan zona šume, a svojom gradnjom ne utječu bitno na ekološku stabilnost i krajobraz,

(c) građevine iz članka 37. stavak 1. točka c, f, h, i, j, k, i l.

Članak

(1) U članku 37g. stavak 1. mijenja se i glasi:

(1) U dijelu morskog akvatorija Općine Starigrad planirana je površina za razvoj marikulture, i to:

1. *Zona uzgoja školjaka* (**Z2**) - područje od *Modriča* do *Provalije* – Seline.

(2) Stavak 3. briše se.

(3) Stavak 4. do 8. postaju stavak 3, 4, 5, 6 i 7.

Članak

U članku 38 stavak 2. mijenja se i glasi:

(2) Gospodarski sadržaji mogu biti trgovačkog, ugostiteljskog, turističkog, servisnog prerađivačko/proizvodnog karaktera, te uslužne i druge funkcije. Moguće je graditi i auto i druge servisne građevine/sadržaje na građevnim česticama većim od 600m2 a na veće od 1.000m2. Nije dozvoljeno planirati nove sadržaje poput autolimarske radionice, lakirnice, proizvodne pogone poput stolarija i slično građevinskom području naselja.

Članak

U članku 39a, stavku 2. riječ „planirati“ mijenja se u riječ „graditi“.

Članak

(1) U članku 39b. točka (e) mijenja se i glasi:

1. najviša građevinska (bruto) površina nadzemnih etaža zgrade iznosi 700 m2, odnosno 2.500 m2 za trgovačku namjenu (500 m2 u naselju Tribanj).

(2) Dodaje se nova točka (g) koja glasi:

1. katnost najviše Po+S+P+2+Pk

(3) Dosadašnje točke (g) do (k) postaju točke (h), (i), (j), (k), i (l).

Članak

U članku 39d. stavak 1. mijenja se i glasi:

(1) Zgrada ugostiteljsko-turističke namjene može se planirati prema uvjetima koji slijede:

1. smještajna građevina s pripadajućim zemljištem planira se izvan javnih površina uz obalu
2. najmanja veličina građevne čestice za gradnju nove zgrade ugostiteljsko-turističke namjene unutar GP naselja iznosi 600 m2
3. najviši koeficijent izgrađenosti (kig) građevne čestice iznosi 0,3
4. najviši koeficijent iskoristivosti nadzemnih etaža (kisn) građevne čestice iznosi 0,9, odnosno 1,2 sa suterenom
5. najviši ukupni koeficijent iskoristivosti građevne čestice (kis) iznosi 2,0
6. najviša građevinska (bruto) površina nadzemnih etaža zgrade za smještaj i boravak gostiju iznosi 1000 m2, odnosno 400 m2 (550 m2 s pomoćnim zgradama) za ostale ugostiteljsko-turističke građevine.
7. najviša visina građevine – 10 m, odnosno 11,5 m na kosim terenima > 12% i katnost najviše Po+S+P+2+Pk,
8. udaljenost od susjedne građevne čestice mora biti najmanje 3 m
9. udaljenost građevnog od regulacijskog pravca je najmanje 5 m, odnosno 10 m u neizgrađenom dijelu građevinskog područja naselja ako se između građevnog i ragulacijskog pravca ostvaruje parkirališna površina
10. najmanje 25% građevne čestice mora biti uređeno parkovnim nasadima ili prirodnim zelenilom.
11. najviši kapacitet građevina za smještaj i boravak gostiju u građevinskom području naselja Starigrad i Seline je 80 kreveta, odnosno 50 kreveta u naselju Tribanj,
12. u slučaju izgradnje turističkih apartmana ili soba za smještaj i boravak gostiju u sklopu stambene građevine ili kao zasebne građevine s turistčkim apartmanima, primjenjuju se svi kriteriji kao i za stambene građevine (*posebno se ističe*: ukupan broj apartmana i/ili stanova određuje se dozvoljenim brojem stanova za određeni tip stambene građevine),

Članak

Iza članka 39d. dodaje se novi podnaslov koji glasi: *3.2.1. Posebni uvjeti za zone ugostiteljsko-turističke namjene u građevinskom području naselja.*

Članak

U članku 40. iza oznake „20%“ dodaje se riječ „tog“.

Članak

Iza članka 40. dodaje se novi članak 40aa. koji glasi:

(1) Pri planiranju površina ugostiteljsko turističke namjene unutar građevinskog područja naselja (planom užeg područja) potrebno je razmatrati sljedeće: posebnosti prostornog smještaja vodeći se vrednovanjem šireg prostora naselja, program turističke izgradnje uz uvažavanje prihvatnog kapaciteta, izgrađenost i komunalnu opremljenost, urbanističku tipologiju izgrađene i planirane strukture, kapacitete postojeće i potrebu rekonstrukcije ili planiranja nove infrastrukture. Kriteriji za planiranje rasporeda, kategorije i veličine turističkih zona moraju se zasnivati na kapacitetu atrakcijske osnove i društveno gospodarskim kapacitetima, a ne isključivo na prostornim mogućnostima za smještaj turističko ugostiteljskih sadržaja.

(2) Za planiranje u zoni ugostiteljsko-turističke namjene unutar građevinskog područja naselja određuju se uvjeti koji slijede:

* ukupna površina zona određena za ugostiteljsko turističke namjene unutar građevinskog područja naselja može biti do 20% građevinskog područja tog naselja
* unutar površina iz ovog članka mogu se graditi: hoteli, hotelska naselja, turistička naselja, turistički apartmani, lječilišne vrste i kampovi s pratećim sadržajima
* lokacija turističke zone mora biti tako izabrana da ne ugrožava funkcioniranje postojećih naselja, te da maksimalno poštuje zaštićenu prirodnu i kulturnu baštinu i krajobrazne karakteristike prostora
* novu turističku izgradnju poticati u već postojećim zonama
* nova gradnja planira se u neizgrađenim dijelovima postojećih zona samo kao kvalitativna i kvantitativna dopuna postojeće turističke ponude s višom kategorijom smještajnih građevina i pratećih sadržaja (sportsko-rekreacijski, ugostiteljski, uslužni, zabavni i slični) uz osobito izražene planske mjere poboljšanja infrastrukture i zaštite okoliša
* kod rekonstrukcije postojećih ili izgradnje novih građevina odrediti višu ili visoku kategoriju smještajnih kapaciteta uz osiguranje visoke kvalitete prostora za prateće sadržaje i uređenje javnih površina, a strukturu smještajnih kapaciteta usmjeravati u hotelske kapacitete više ili visoke kategorije
* nove smještajne građevine usitnjene strukture (turistička naselja, apartmani) planiraju se na načelusukladnosti arhitektonskog izraza s elementimaautohtonog urbaniteta i tradicijske arhitekture
* vrsta i kapacitet pratećih sadržaja i javnih površina određuje se proporcionalno u odnosu na svaku fazu izgradnja smještajnih kapaciteta
* prostorna cjelina ugostiteljsko-turističke namjene mora imati odgovarajući pristup na javno-prometnu površinu i unutar nje smješten pripadajući broj parkirališnih mjesta
* smještajna građevina s pripadajućim zemljištem u građevinskom području naselja unutar površine određene za ugostiteljsko-turističku namjenu planira se izvan postojećih javnih površina uz obalu
* za novoplanirane zone najmanje 40% svake građevne čestice ugostiteljsko-turističke namjene mora se urediti kao parkovni nasadi i prirodno zelenilo, kod postojećih zona primjena ovog uvjeta obavezna je u slučajevima izgradnje u svrhu povećanja kapaciteta i/ili promjene koncepcije i organizacije postojeće zone
* unutar površine određene za **mješovitu** - *pretežito stambenu* namjenu kapacitet pojedinačne smještajne građevine može biti do 80 kreveta (ne odnosi se na zasebne zone ugostiteljsko-turističke zone u naselju.
* planiranjem osigurati slobodan i nesmetan javni pristup i prolaz uz obalu.

(3) Za planiranje kampova u zonama ugostiteljsko turističke namjene unutar građevinskog područja naselja primjenjuju se sljedeći uvjeti:

* kamp se planira unutar površine ugostiteljsko-turističke namjene uz poštivanje zatečene prirodne vegetacije, prirodnih dijelova obale i drugih vrijednosti prostora
* u kampovima smještajne jedinice i prateći sadržaji ne mogu se planirati u pojasu najmanje 25 m od obalne crte
* smještajne jedinice u kampovima ne mogu se povezivati s tlom na čvrsti način
* izgrađenost građevinskog područja kampa nije veća od 10%
* najmanje 40% površine građevinskog područja kampa mora biti uređeno kao parkovni nasadi i/ili prirodno zelenilo.

Članak

Članak 40a. mijenja se i glasi:

(1) U naselju Seline na lokaciji između uvale Jaz Dadića i Jaz Škiljića planirana je zona ugostiteljsko-turističke namjene – *turističko naselja* (**T2**) i/ili *kamp* (**T3**). Unutar ove zone, uz uvjete iz prethodnog članka, primjenjuju se dodatni uvjeti koji slijede

1. smještajne građevine moraju se smjestiti izvan javnih površina i najmanje 20 m od obalne crte.
2. najviši broj kreveta u zoni je 50 za kamp, odnosno 80 za hotelsku zgradu
3. maksimalni koeficijent izgrađenost (kig) 0,30
4. maksimalni koeficijent iskoristivosti nadzemno (kisn) 0,9
5. maksimalni ukupni koeficijent iskoristivosti (kis) 1,5 (ne primjenjuje se ograničenje građevinske (bruto) površine iz članka 39d. ovih Odredbi)
6. maksimalna visina je 12 m odnosno 5,0 m za ponoćne građevine
7. maksimalna katnost je suteren, prizemlje i dva kata, odnosno podrum i prizemlje za pomoćne građevine
8. uvjeti iz članka 41. stavak 3 ovih odredbi primjenjuju za izgradnju kampa (T3)

Članak

U članku 41. stavak 1. i 3. mijenjaju se i glase:

(1) Ovim se Planom definiraju zone ugostiteljsko-turističkog namjene kamp (T3) unutar građevinskog područja naselja, i to prema kartografskim prikazima plana (karta 4. *građevinska područja naselja* mjerilo 1:5000). Osnovni pokazatelji navedenih kampova su:

* Seline, kamp T3 (postojeći), do 50 smještajnih jedinica, površina 0,23 ha (0,1 % GP naselja).
* Starigrad, kamp T3 (postojeći), do 200 smještajnih jedinica, površina 1,2 ha (0,6 % GP naselja).
* Tribanj, kamp T3 (planirani), do 150 smještajnih jedinica, površina 0,9 ha (1,6 % GP naselja).
* Tribanj, kamp T3 (postojeći), do 100 smještajnih jedinica, površina 0,7 ha (1,8 % GP naselja).

(3) Kampovi iz prethodnog stavka unutar građevinskog područja naselja mogu se planirati uz poštovanje prirodnih i drugih vrijednosti prostora i prema uvjetima koji slijede:

1. prostor kampa treba urediti sukladno posebnim propisima koji se odnose na uređenja kampova i druge vrste ugostiteljskih građevina za smještaj
2. prostor kampa ograditi pojasom zaštitnog zelenila min širine 1,0 do 2,0 m
3. unutar prostora kampa nije dozvoljena izgradnja čvrstih smještajnih jedinica niti betonskih platformi za smještaj tipskih (montažnih) smještajnih jedinica ni kontejnera
4. prostorna cjelina ugostiteljsko-turističke namjene mora imati odgovarajući pristup na prometnu površinu i unutar nje smješten pripadajući broj parkirališnih mjesta.
5. izgrađenost kampa (pomočni sadržaji) najviše 10%
6. najmanje 30% površine kampa mora biti uređeno kao parkovni nasadi i/ili prirodno zelenilo.

Članak

Dodaje se novi članak 41a. koji glasi:

(1) U naselju Starigrad, zaselak *Koići*, planirana je zona **mješovite namjene** – *pretežito stambena* (**M1**). Unutar ove zone mogu se graditi stambene zgrade i zgrade za smještaj i boravak gostiju tipa hoteli, apartmani, vile i slično. Uz građevine za smještaj i boravak gostiju mogu se planirati prateći ugostiteljski, uslužni i rekreacijski sadržaji. Prateći sadržaji mogu obuhvatiti najviše do 30% ukupne (bruto) građevinske površine svih građevina na jednoj građevnij čestici.

(2) Građevine za smještaj i boravak gostiju mogu se graditi prema uvjetima koji slijede:

1. građevine treba oblikovati po načelu sukladnosti arhitektonskog izraza s elementima autohtonog urbaniteta i tradicijske arhitekture,
2. smještajne građevine moraju se smjestiti izvan javnih površina,
3. minimalna površina građevne čestice je 1.000m2
4. najviše 20% građevnih čestica unutar zone može se namijeniti za izgradnju građevina za smještaj i boravak gostiju,
5. maksimalni koeficijent izgrađenost (kig) 0,30
6. maksimalni koeficijent iskoristivosti nadzemno (kisn) 1,0
7. maksimalni ukupni koeficijent iskoristivosti (kis) 1,6
8. ne primjenjuje se ograničenje građevinske (bruto) površine iz članka 39d. ovih Odredbi
9. maksimalna visina je 14 m odnosno 6,0 m za pomoćne građevine
10. maksimalna katnost je podrum, suteren, prizemlje i dva kata, odnosno podrum, suteren i prizemlje za pomoćne građevine
11. najmanje 25 % građevne čestice treba urediti parkovnim nasadima ili prirodnim zelenilom koristeći autohtone biljne vrste.

(3) Stambene zgrade će se graditi prema Odredbama za izgradnju stambenih zgrada unutar građevinskog područja naselja iz ovog Plana. Građevine druge namjene nisu planirane unutar ove zone.

Članak

U članku 41b na kraju točke (k) dodaju se riječi „i katnost Po+S+P+1“

Članak

U članku 42b, stavku 1., na kraju točke (g) dodaju se riječi „i katnost najviše Po+S+P+2+Pk“

Članak

(1) U članku 44a. stavku 1. dodaje se nova toćka (d) koja glasi:

1. katnost najviše Po+S+P+2+Pk

(2) Dosadašnje toćke (d) do (g) postaju toćke (e), (f), (g) i (h).

(3) U istom članku, stavak (f) (po novom rasporedu), mijenja se i glasi:

(f) udaljenost od međa građevne čestice iznosi najmanje 3 m. Iznimno, na kč 4726 ko Starigrad, pored crkve Sv. Jurja, planirani zvonik može se smjestiti i do 1 m od međa građevne čestice i od regulacijskog pravca.

Članak

Članak 45. mijenja se i glasi:

(1) Unutar građevinskog područja naselja uz sportske dvorane, sportska igrališta i rekreacijskih površina mogu se graditi pomoćne građevine kao što su klupski prostori, tribine za gledateljstvo, sanitarni čvorovi, ugostiteljstvo i trgovina u funkciji sporta i rekreacije i sl. Građevina u funkciji osnovne namjene ne smiju prelaziti građevinsku bruto površinu od 50 m2.

(2) Unutar zone javne zelene površine - *igralište* (**Z2**) u naselju nije moguće graditi sportske dvorane, trgovine ili ugostiteljske sadržaje. Unutar ove zone može se planirati izgradnja nenatkrivenih tribina, ugraditi oprema za dječju igru i uređivati igrališta. Unutar ove zone može se planirati izgradnja sanitarnog čvora do 50 m2. Najmanje 20% površine mora biti uređeno parkovnim nasadima ili prirodnim zelenilom.

(3) Unutar građevinskog područja naselja mogu se planirati javne zelene površine – *javni park/mjesni trg* (**Z1**). Na površini javnog parka/mjesnog trga mogu se planirati popločane površine, javna rasvjeta, ugraditi urbana oprema i oprema za dječju igru. Mogu se poduzimati i zemljani radovi radi oblikovanja zelenih površina, te urediti vodene površine (ribnjak, jezero, i sl.). Najmanje 25% površine mora biti uređeno parkovnim nasadima ili prirodnim zelenilom. Nije moguće planirati izgradnju zgrada.

(4) Unutar građevinskog područja naselja mogu se planirati javne zelene površine – *odmorište* (**Z3**). Na površini odmorište mogu se planirati pješačke staze, urbana oprema i oprema za dječju igru, biciklistički stalci, javni sanitarni čvorovi te sadnja visoke i niske vegetacije. Najmanje 70% površine mora biti ozelenjeno prirodnim supstratom (travnjak, gredice, šumska podloga). Nije moguće planirati izgradnju zgrada.

(5) Unutar izgrađenog i neizgrađenog dijela GP naselja, sportsko-rekreacijski sadržaji i parkovi/mjesni trgovi mogu se urediti temeljem akata za građenje. Unutar neuređenog dijela GP naselja za koju je utvrđena obveza izrade urbanističkog plana uređenja, zone sportsko-rekreacijske namjene će se odrediti UPU-om.

Članak

(1) U članku 45a. stavak 2. alineja 1. mijenja se i glasi:

* visina pomoćnih građevina ne može biti veća od 5 m (izuzetak čine vjerske građevine – crkva, kapelica, zvonik i sl.),

(2) U istom članku, u stavku 4. riječ „izvan“ zamijenjuje riječ “van“.

Članak

(1) U članku 45b. stavak 2. mijenja se i glasi:

(2) Trase i površine infrastrukturnih sustava koje nisu prikazane u kartografskim prikazima plana ili kada nisu utvrđene detaljnijom prostorno planskom dokumentacijom, mogu se projektirati i realizirati neposrednom provedbom ovog Plana i uz poštivanju posebnih propisa.

(2) Stavak 3. mijenja se i glasi:

(3) Prilikom izrade projektne dokumentacije može se odstupiti od shematskog prikaza infrastrukturnog sustava na kartografskim prikazima Plana ukoliko je to opravdano stanjem na terenu, vlasničkim odnosima ili kvalitetnijim projektnim rješenjem, a u skladu s posebnim propisima i pravilima struke. Za naselja za koja nije izrađena nova katastarska izmjera može doći do znatnijih odstupanja od planiranih trasa zbog netočnosti katastarskog plana. Ukoliko planirana trasa bilo koje linijske ili površinske infrastrukturne građevine prelazi preko postojeće izgradnje, potrebno ju je prilagoditi i izmaknuti. Ceste za koje je izdan akt za građenje temeljem ovog Plana i za koju je provedena parcelacija u katastarskom planu, regulacijski pravac određuje se prema projektom određenom rubu ceste, odnosno prema rubu parcele te ceste..

Članak

U članku 48. dodaje se novi stavak 5. koji glasi:

(5) Rekonstrukcija raskrižja na mreži državnih cesta s ciljem povećanja razine usluge odvijanja prometa na njima provodit će se u skladu s prometnim potrebama, tehničkim i prostornim mogućnostima, te za njih nije potrebna izmjena Plana. Način povećanja razine usluge na postojećim raskrižjima (semafor, rotor, denivelacija kao i oblikovanje raskrižja na planiranim cestama odredit će se kroz izradu studijsko - projektne dokumentacije planiranih zahvata.

Članak

2. redak u tablici u članku 48b. stavak 1. mijenja se i glasi:

|  |  |  |  |
| --- | --- | --- | --- |
| izvan GP naselja | 75 m | 50 m | 30 |

Članak

Članak 51 mijenja se i glasi:

(1) Za planirane priključke na javne razvrstane ceste i rekonstrukciju postojećih priključaka potrebno je izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu te ishoditi suglasnost nadležne uprave za ceste.

(2) Za bilo kakve radove na županijskim i lokalnim cestama, potrebno je zatražiti suglasnost od Županijske uprave za ceste Zadarske županije.

(3) Priključak i prilaz na nerazvrstanu cestu izvodi se temeljem prethodnog odobrenja nadležne uprave za ceste u postupku ishođenja dokumentacije za građenje ili izrade plana užeg područja, uz obvezatno poštivanje posebnih propisa.

Članak

Članak 52a mijenja se i glasi:

Prilikom gradnje novih dionica cesta ili rekonstrukcije postojećih, potrebno je očuvati krajobrazne vrijednosti područja prilagođavanjem trase okolnom terenu uz korištenje podzida, usjeka i nasipa, a sve pema pravilima struke za cestogradnju i prema uvjetima nadležnog tijela koje upravlja cestom. Ukoliko nije moguće izbjeći izmicanje nivelete ceste izvan prirodne razine terena obvezatno je saniranje nasipa, usjeka i podzida i to ozelenjivanjem, formiranjem terasa i drugim radovima kojima se osigurava maksimalno uklapanje ceste u krajobraz..

Članak

* U članku 49. stavku 1. druga alineja mijenja se i glasi:

Članak

(1) U članku 52b. stavku 1. mijenja se i glasi:

(1) Unutar građevinskih područja naselja ovisno o važnosti i planiranom prometnom opterećenju određuju se sljedeće kategorije prometnih površina (prikazana u kartografskim prikazima Plana: *građevinska područja naselja* list 4a do 4c):

1. sabirna cesta u naselju širine 9,50 m do 11,50 m – **profil AA**
2. sabirna cesta u naselju širine najmanje 11,00 m – **profil AB**
3. sabirna cesta u naselju širine 9,00 m – **profil A**
4. ostale ceste u naselju širine 7,50 m – **profil B**

(e) ostale ceste u naselju širine 6,50 m – **profil C**,

(f) pristupne ceste u naselju šire 6,00 m (kolno-pješačke) – **profil D**

(g) pristupne (jednosmjerne) ceste u naselju šire 4,00 m (kolno-pješačke) – **profil E**

(2) Stavak 3. mijenja se i glasi:

(3) Poprečni profili, zbog zatečenog stanja okolne izgrađenosti, mogu biti i uži od propisanih profila iz stavka (1), ali ne uži od: 9,50 m (profil AA), 8,00 m (profil A), 7,00 m (profil B), 6,00 m (profil C), 5,00 m (profil D) i 3,00 m (profil E). Iznimno, dionica planirane ceste ili ceste planirane za rekonstrukciju može se dodatno prilagoditi stanju na terenu u smislu minimalne širine ukoliko se na dijelu trase nalazi postojeća građevina koja se ne može ukloniti (postojeća građevina, građevina koja predstavlja kulturno graditeljsko naslijeđe (uključujući i zidove dvorova) i slično).

Članak

U članku 52c. stavak 1. mijenja se i glasi:

(1) Unutar građevinskog područja kada nije definirana planirana prometnica ili rekonstrukcija postojeće (prema prethodnom članku), širina prometnica treba iznositi najmanje:

* + 1. 9,0 m za razvrstane prometnice što uključuje kolnik širine 6,0 m s obostranim nogostupom 1,50 m, a ne manje od 0,8 m u izgrađenom dijelu građevinskog područja kada stanje na terenu uvjetuje (zbog zatečene izgrađenosti i sl.). Umjesto obostranog nogostupa može se planirati nogostup s jedne strane i zaštitni zeleni pojas s druge strane.
    2. 8,0 m za nerazvrstane prometnice u naselju što uključuje kolnik širine 5,0 m s obostranim nogostupom 1,50 m, a ne manje od 0,75 m u izgrađenom dijelu građevinskog područja kada zatečeno stanje na terenu uvjetuje (zbog zatečene izgrađenosti I sl.). Umjesto obostranog nogostupa može se planirati nogostup s jedne strane i zaštitni zeleni pojas s druge strane.
    3. 6,0 m za opskrbne ceste i prilaze (pješačko-kolna površina).

Članak

U članku 52f. stavak 4. mijenja se i glasi:

(4) Benzinska postaja mora zadovoljiti uvjete koji slijede:

1. mora biti udaljena od susjednih međa u skladu s posebnim propisima koji reguliraju zaštitu od požara ili eksplozije
2. minimalna površina građevne čestice je 1000 m2
3. kig najviše 0,25, kis najviše 0,5
4. visina osnovne građevine najviše 5,0 m,
5. visina pratećih građevina u funkciji osnovne građevine najviše 6 m (nadstrešnica i sl.).

Članak

Članak 53. mijenja se i glasi:

(1) Promet u mirovanju treba riješiti javnim ili privatnim parkiralištima i/ili garažama.

(2) Prilikom gradnje ili rekonstrukcije građevina (kada se povećava volumen i intenzitet korištenja) potrebno je osigurati sljedeći najmanji broj parkirališnih/garažnih mjesta (PM), ovisno o vrsti i namjeni građevine:

* iznimno u pučkim graditeljskim cjelinama omogućava se prilagođavanje potrebnog broja parkirališnih mjesta mogućnostima prostora u smislu broja i njihova smještaja.

| ***namjena*** | ***najmanji broj PM*** | ***najmanji broj PM*** (izgrađeni dio GP naselja) | ***najmanji broj PM***  (pučka graditeljska cjelina i gusto izgrađeni dio naselja) |
| --- | --- | --- | --- |
| stanovanje (do 3 stambenih jedinica)  stanovanje (više od 3 stambenih jedinica) | 1 PM / stan + 1 za zgradu  1,5 PM / stanu. Ukupni broj PM zaokružuje se na slijedeći veći broj. | 1 PM / stan + 1 za zgradu | 1 PM / stan (nova gradnja) |
| građevine za smještaj i boravak gostiju iz skupine hoteli i turistički apartmani ili sobe u stambenoj zgradi. | 1 PM na dvije sobe ili jedan apartman | 1 PM na dvije sobe ili jedan apartman | 1 PM na 2 sobe ili 1 apartman |
| ugostiteljske djelatnosti | 1 PM na 10 m2 uslužne površine | | 1 PM / na 20 m2 uslužne površine |
| trgovinska djelatnost do 1500m2 | 1 PM na 25 m2 prodajne površine | 1 PM na 30 m2 prodajne površine | |
| trgovina veća od 1500m2 ili trgovinski centar | 1 PM na 50 m2 građevinske (bruto) površine \* | | nije predviđeno za ovu zonu |
| tržnice | 1 PM / 30 m2 prodajne površine | | 1 PM / 50 m2 građevinske (bruto) prodajne površine |
| poslovne djelatnosti | 1 PM na 30 m2 građevinske (bruto) površine poslovnog prostora | | |
| industrijske građevine | 1 PM na 3 zaposlena. | | nije predviđeno za ovu zonu |
| zanatske, servisne, uslužne i sl. građevine | 1 PM na 3 zaposlena.  Auto servisni sadržaji dodatno moraju osigurati 3 parkirališna mjesta unutar građevne čestice po svakoj radnoj jedinici. | | 1 PM na 3 zaposlena |
| kino dvorana, kazalište i sl. | 1 PM / 5 sjedala | | |
| Sportska dvorana i igrališta (s pratećim građevinama) | 1 PM / 20 sjedala | | nije predviđeno za ovu zonu |
| javna i društvena namjena | 1 PM / 2 zaposlena | | |
| škole i dječje ustanove | 1 PM na jednu učionicu ili za jednu grupu djece (+10 PM za škole, +5 PM za ostale dječje ustanove | 1 PM na jednu učionicu ili za jednu grupu djece (+5 PM za škole, +2 PM za ostale dječje ustanove | |
| vjerske građevine | 1 PM / 15 sjedala (za nove građevine) | | nema obveze PM |
| ambulante, poliklinike i sl. | 1 PM na 2 zaposlena, te 3 PM za pacijente po ambulanti | | 1 PM na 2 zaposlena, te 1 PM za pacijente po ambulanti |
| ostali prateći sadržaji stanovanja i ostale poslovne djelatnosti | 1 PM / 3 zaposlenika | | |
| \* kod proračuna parkirališnih mjesta na temelju građevinske (bruto) površine, ne računa se površina za smještaj prometa u mirovanju | | | |

(2) Broj PM utvrđuje se kumulativno za sve planirane namjene unutar pojedine građevne čestice, odnosno u obuhvatu zahvata u prostoru, u što se ne ubraja površina za smještaj prometa u mirovanju (podzemni ili nadzemni garažni prostor).

(3) U gusto izgrađenim dijelovima naselja i u okviru pučkih graditeljskih cjelina, potreban broj parkirališnih mjesta može se smjestiti i na zasebnoj čestici zemlje (parkirališna površina ili garaža) u naselju, uz uvjet da je zasebna parkirališna površina uređena prije ili za vrijeme izgradnje takve građevine, a vlasnički odnosi pravno regulirani. Ova iznimka se može primijeniti i u ostalim dijelovima izgrađenog dijela građevinskog područja naselja kada se zgrada gradi prema uvjetima iz članka 19 ovih Odredbi.

(4) Kada se gradi garaža na osnovu uvijete iz prethodnog stavka, iste se mogu graditi kao slobodnostojeće, dvojne ili građevine u nizu, a prema uvjetima koji slijede:

* 1. min površina građevne čestice je 150 m2
  2. min. udaljenost od susjedne međe je 3,0 m, odnosno dozvoljena je i udaljenost manja od 3,0 m, pa i postav na međi sa susjednom građevnom česticom u slučaju kada je garaža planirana kao dvojna građevina ili građevina u nizu
  3. min. udaljenost od regulacijskog pravca je 5,0 m.
  4. najviša visina je 4,0 m

(5) U svim građevinskim područjima (izgrađena i neizgrađena) moguće je urediti zasebnu česticu zemlje za smještaj prometnih vozila u mirovanju za jednu ili više građevinskih čestica. U slučaju više građevnih čestica, odnosi korištenja i održavanja će se pravno regulirati. Prostor određen za smještaj prometa u mirovanju ne može se prenamijeniti u druge svrhe, a niti se može promatrati odvojeno od namjene kojoj služi, već čini sastavni dio funkcionalne građevne cjeline za koju je i predviđen.

(6) Prostor za promet u mirovanju može opsluživati i dvije ili više različitih namjena koje se nalaze u neposrednoj blizini jedna drugoj, ako dotične namjene koriste zajednički parkirališni prostor u različitim vremenskim razdobljima.

(7) Javna parkirališta s više od 10 parkirališnih mjesta treba urediti s niskim i visokim zelenilom, te riješiti odvodnju oborinskih otpadnih voda koje se moraju tretirati kroz separatore ulja i masti, prije upuštanja u more ili tlo.

(8) Minimalna dimenzija parkirališnog mjesta ovisno o vrsti je:

1. parkirališno mjesto na otvorenom iznosi 2,5 x 5,5 m.
2. parkirališno mjesto u zajedničkoj garaži iznosi 2,5 x 5,5 m.
3. parkirališno mjesto garaže iznosi 2,8 x 5,5 m.

(9) Postojeće deficite parkirališnog prostora potrebno je nadoknaditi postupnom gradnjom javnih parkirališta i garaža.

(10) Javne garaže mogu se planirati prema uvjetima koji slijede:

1. visine najviše 9,0 m
2. katnost 3Po+S+P+1
3. koeficijent izgrađenost (kig) 0,7
4. koeficijent iskoristivosti ukupni (kis) 4,2
5. koeficijent iskoristivosti nadzemni (kisn) 2,1
6. udaljenosti od međe 5 m (ovaj prostor potrebno je urediti parkovnim nasadima ili prirodnim zelenilom).

Članak

U članku 56. stavak 2. i 4. mijenjaju se i glase:

(2) Planom su određene luke Starigrad-Paklenica, Seline i Tribanj kao "morske luke otvorene za javni promet" od lokalnog značaja, sukladno Prostornom planu Zadarske županije.

(4) Pomorski promet temelji se na razvoju luke Starigrad-Paklenica kao veze s lukom Ražanac na suprotnoj strani obale Velebitskog kanala kao moguću destinaciju uspostave turističko-prometnih veza na obostranoj relaciji.

Članak

U članku 58. stavku 3. i 7. riječ „izvan“ zamijenjuje riječ “van“.

Članak

Tablica u članku 58a. stavak 2. mijenja se i glasi:

| **naselje** | **Lučko područje** | **lokalitet i vrsta luke** | **najviši broj vezova** | **status luke** |
| --- | --- | --- | --- | --- |
| **Starigrad** | *Luka Starigrad-Paklenica* | **Luka Starigrad-Paklenica:** *luka otvorena za javni promet* - lokalnog značaja | ukupno luka **500** | Postojeća luka |
| u luci  (središnji dio) 160 |
| ***izdvojeni lučki bazeni*** | | |
| **Uvala Vrtlina:** *komunalni vez* (KV) | 30 | Postojeći komunalni vez |
| **Kod luke Starigrad-Paklenica**  **(x 2):** *komunalni vez* (KV) | 10+10 | Postojeći komunalni vez |
| **Uvala Senjski Porat (x 2):** *komunalni vez* (KV) | 40+10 | Postojeći komunalni vez |
| **Tikvene Dražice (x 3):** *komunalni vez* (KV) | 20 + 20 + 10 | Postojeći komunalni vez |
| **Uvala Brodina:** *komunalni vez* (KV) | 40 | Postojeći komunalni vez |
| **Velika Draga:** *komunalni vez* (KV) | 25 | Postojeći komunalni vez |
| **Klačina:** *komunalni vez* (KV) | 25 | Postojeći komunalni vez |
| **Lađen Porat:** *komunalni vez* (KV) | 30 | Postojeći komunalni vez |
| **Uvala Šilježetarica:** *komunalni vez* (KV) | 50 | Postojeći komunalni vez |
| **Ispod Čavića:** *komunalni vez* (KV) | 20 | Planirani komunalni vez |
| **Seline** | *Luka Seline* | **Luka Seline:** *luka otvorena za javni promet* - lokalnog značaja | ukupno luka  **300** | Postojeća luka |
| u luci (središnji dio) 70 |
| ***izdvojeni lučki bazeni*** | | |
| **Provalija 2:** *operativna obala i ribarski vez* | 15 | Planirana luka |
| **Modrić:** *komunalni vez* (KV) | 30 | Postojeći komunalni vez |
| **Provalija 1:** *komunalni vez* (KV) | 20 | Postojeći komunalni vez |
| **Seline 1.** *komunalni vez* (KV) | 25 | Postojeći komunalni vez |
| **Seline 2:** *komunalni vez* (KV) | 20 | Postojeći komunalni vez |
| **Uvala Jaz Škiljića:** *komunalni vez* (KV) | 40 | Postojeći komunalni vez |
| **Uvala Jaz Škiljića 2:** *komunalni vez* (KV) | 40 | Postojeći komunalni vez |
| **Uvala Jaz Dadića:** *komunalni vez* (KV) | 40 | Postojeći komunalni vez |
| **Tribanj** | *Luka Tribanj* | **Krušćica mala (uvala Lubardić)**: *luka otvorena za javni promet* – lokalnog značaja | ukupno luka **200** | Postojeća luka |
| u luci (središnji dio) 50 |
| ***izdvojeni lučki bazeni*** | | |
| **Uvala Šibuljina:** *komunalni vez* (KV) | 15 | Postojeći komunalni vez |
| **Uvala Šibuljina 2:** *komunalni vez* (K) | 20 | Postojeći komunalni vez |
| **Uvala Kopovine:** *komunalni vez* (KV) | 10 | Postojeći komunalni vez |
| **Uvala Krušćica duboka:** *komunalni vez* (K) | 15 | Postojeći komunalni vez |
| **Uvala Paripovača:** *komunalni vez* (KV) | 10 | Postojeći komunalni vez |
| **Uvala Običaj:** *komunalni vez* (KV) | 20 | Postojeći komunalni vez |
| **Uvala Običajac:** *komunalni vez* (KV) | 10 | Postojeći komunalni vez |
| **Uvala Mandalina:** *komunalni vez* (KV) | 20 | Postojeći komunalni vez |
| **Uvala Lisarica:** *komunalni vez* (KV) | 30 | Postojeći komunalni vez |

Članak

Članak 63. mijenja se i glasi:

(1) Vodoopskrbne građevine treba graditi u etapama tako da svaka etapa predstavlja zaokruženu tehnološku cjelinu.

(2) Izgradnji novih kapaciteta (naročito turističkih) može se pristupiti tek po osiguranju dostatnih količina vode u vodoopskrbnom sustavu, odnosno uz suglasnost nadležnog komunalnog poduzeća. Za planirana golf igrališta, planovima nižeg reda, obavezno je opisati predviđeni način osiguranja vode za potrebe zalijevanja (akumulacije, podzemna voda, prikupljanje kišnice i sl).

(3) Planirani novi kapaciteti vodoopskrbe mogu se spajati na već izgrađen sustav pod uvjetom da se pritom ne ugrozi vodoopskrba postojećeg sustava, a u protivnom potrebno je izvršiti rekonstrukciju/izgradnju postojećeg sustava sukladno potrebi i namjeni novih vodoopskrbnih kapaciteta.

Članak

U članku 68. dodaje se novi stavak 3. koji glasi:

(3) Planirani novi kapaciteti sustava odvodnje mogu se spajati na već izgrađen sustav pod uvjetom da se pritom ne ugrozi postojeći sustav, a u protivnom potrebno je izvršiti rekonstrukciju/izgradnju postojećeg sustava sukladno potrebi i namjeni novih kapaciteta.

Članak

U članku 71. stavak 1. mijenja se i glasi:

(1) Za naselja, odnosno građevine koji neće moći biti uključeni u sustav javne odvodnje ili do njihovog uključivanja u sustav, moguća je realizacija pojedinačnih objekata s prihvatom otpadnih voda u vodonepropusne sabirne jame i odvozom putem ovlaštenog pravnog subjekta ili izgradnjom vlastitih uređaja za pročišćavanje otpadnih voda, a sve ovisno o uvjetima na terenu te uz suglasnost i prema uvjetima Hrvatskih voda

Članak

Članak 76b. mijenja se i glasi:

Polaganje objekata linijske infrastrukture (kanalizacija, vodovod, električni i telekomunikacijski kablovi itd.) zajedno sa svim oknima i ostalim pratećim objektima uzdužno unutar korita vodotoka, odnosno čestice javnog vodnog dobra nije dopušteno. Vođenje trase paralelno sa reguliranim koritom vodotoka izvesti na minimalnoj udaljenosti kojom će se osigurati statička i hidraulička stabilnost reguliranog korita, te nesmetano održavanje ili buduća rekonstrukcija korita. Kod nereguliranih korita, udaljenost treba biti minimalno 5,0 m od gornjeg ruba korita, odnosno ruba čestice javnog vodnog dobra zbog osiguranja inundacijskog pojasa za buduću regulaciju. Ovisno o veličini i stanju uređenosti vodotoka ili objekta, širina inundacijskog - zaštitnog pojasa može biti i manja, ali ne manja od 3,0 m, a što bi se utvrdilo vodopravnim uvjetima za svaki objekt posebno.

Članak

U članku 77. stavak 3. prva rečenica se ponavlja pa se ista briše.

Članak

U članku 80. stavak 1. mijenja se i glasi:

(1) Mjesna transformatorska postrojenja postavljaju se tako da moraju imati kolni pristup s javne površine i da su uklopljene u okoliš. Udaljenost transformatorske stanice od kolne ceste iznosi najmanje 3,0 m, a od susjedne međe najmanje 1,0 m.

Članak

(1) U članku 81. stavku 1. mijenja se i glasi:

(1) Planom su predviđene minimalne građevinske parcele za trafostanicu:

- 110/35 (20) kV - otvorene (AIS) izvedbe: cca 100x100 m

(2) U stavku 3. točka (b) alineja 3. mijenja se i glasi:

* kabel 110kV - zaštitni koridor 7,0 m (3,5+3,5 od osi DV-a),

(3) U istom članku dodaju se novi stavci 9, 10, 11, 12 i 13 koji glase:

(9) U suradnji sa stručnjacima – ornitolozima, na projektnoj razini, odabrati najpovoljnije trase dalekovoda koji se planiraju unutar ili u blizini POP područja na način da se izbjegnu mogući značajni kumulativni negativni utjecaji na ciljne vrste ptica.

(10) Prilagoditi trase dalekovoda i drugih elektroenergetskih građevina na način da prolaze na sigurnoj udaljenosti od speleoloških objekata unutar ekološke mreže koji kvalificiraju za ciljni stanišni tip 8310 te podzemno sklonište ciljnih vrsta šišmiša, kako bi se izbjegli negativni utjecaji uslijed mogućeg narušavanja stanišnih uvjeta u speleološkim objektima tijekom izgradnje i korištenja.

(11) Nove trase dalekovoda, gdje je moguće, potrebno je kablirati unutar prometnih koridora, u suprotnom tehničko rješenje dalekovoda izvesti na način da se ptice i šišmiši zaštite od kolizije i elektrokucije u skladu s najnovijim znanstvenim i stručnim smjernicama, preporukama i posebnim uvjetima zaštite okoliša i prirode.

(12) Prilikom projektiranja dalekovoda maksimalno koristiti postojeće infrastrukturne koridore, izbjeći fragmentaciju manjih šumskih kompleksa (šumskih enklava) i narušavanje zaštitnih funkcija šuma.

(13) Nakon izgradnje dalekovoda zaštititi novonastali šumski rub sadnjom autohtonih vrsta šumskog drveća i grmlja navedenih u šumskogospodarskom planu za predmetnu gospodarsku jedinicu.

Članak

Članak 81a. mijenja se i glasi:

(1) Elektrane iz obnovljivih izvora mogu se graditi unutar zone *proizvodne namjene* (**I2**) na području Reljani (naselje Seline).

(2) Pod obnovljivim izvorima energije podrazumijeva se energija sunca, energija vode, energija iz biomase, energija iz bioplina, geotermalna energija i dr.

(3) Građevine koje koriste obnovljive izvore energije grade se ekološki prihvatljivim tehnologijama, poštujući zadane mjere zaštite okoliša, što se potvrđuje provođenjem postupaka propisanim Zakonom o zaštiti okoliša (ocjena o procjeni utjecaja zahvata na okoliš i/ili procjena utjecaja zahvata na okoliš).

(4) Planom se omogućava korištenje sunčeve energije izgradnjom fotonaponskih solarnih elektrana.

(5) Mogućnost izgradnje solarnih elektrana temelji se na preliminarnoj analizi opravdanosti izgradnje postrojenja i mogućnosti priključka na elektroenergetsku mrežu.

(6) Smjernice i uvjeti za smještaj solarnih elektrana:

1. solarne elektrane nije dozvoljeno graditi na površinama pokrivenim visokim šumama, niskim šumama i šumskim kulturama, već ih je moguće realizirati na degradiranim šumama (makija, garig, šikara, šibljak)
2. solarne elektrane planirati izvan infrastrukturnih koridora.
3. solarne elektrane koje se planiraju u priobalnom dijelu ne smiju biti vidljive s obalnog pojasa i s mora.

(7) Planom se dozvoljava i planiranje solarnih sustava definiranih *Pravilnikom o jednostavnim i drugim građevinama i radovima*.

(8) Posebni uvjeti i mjere ublažavanja utjecaja solarnih elektrana na sastavnice i čimbenike okoliša te ciljeve očuvanja i cjelovitost područja ekološke mreže slijede:

1. na prostoru solarnih elektrana nije dozvoljeno skladištenje tvari štetnih za okoliš (toksične tvari, hidraulična ulja, plinove, maziva, PVC materijale, materijale podložne koroziji i dr.) kao ni skladištenje drugih vrsta otpada.
2. nakon prestanka rada solarne elektrane predmetno područje potrebno je urediti u skladu sa propisima zaštite okoliša i mjerama utvrđenim elaboratom zaštite okoliša u postupku ocjene o procjeni utjecaja zahvata na okoliš i/ili studijom o utjecaju zahvata na okoliš u postupku procjene utjecaja zahvata na okoliš
3. oborinska voda sa solarnih panela može se prikupljati u spremište za pohranjivanje kišnice koje se može nalaziti izvan obuhvata solarne elektrane ukoliko će se koristiti za javne potrebe (vatrogasna voda, napajanje stoke, navodnjanje, i sl.)
4. prilikom projektiranja i izgradnje područja za solarne elektrane, osigurati udaljenost od speleoloških objekata dovoljnu da nije ugrožen pristup, statika unutar i u okruženju speleološkog objekta, stanišni uvjeti i korištenje životnog prostora za floru i faunu, kao i sigurnost ljudi u blizini objekta.
5. kroz razradu tehničkog rješenja i primjenom najbolje dostupne tehnologije osigurati očuvanje vegetacije ispod i između redova solarnih panela unutar obuhvata zahvata elektrane.
6. u postupku razvoja projekta solarne elektrane prioritet stavljati na odabir najbolje dostupne tehnologije izvedbe fotonaponskih modula koji omogućuje što niži stupanj odbljeska.
7. nakon prestanka rada solarne elektrane izvršiti biološku sanaciju površina koje su bile pod panelima i prostor vratiti u prvobitnu namjenu (ostalo poljoprivredno tlo, šume i šumsko tlo) na temelju posebno izrađenog projekta biološke sanacije.
8. održavanje podstojne vegetacije provoditi biološkim ili mehaničkim metodama, bez korištenja kemijskih metoda.
9. spriječiti eroziju u podnožju solarnih elektrana sadnjom niske vegetacije koja se održava mehaničkim i biološkim metodama. Solarne panele ne tretirati agresivnim kemikalijama.
10. na projektnoj razini osigurati tehnička rješenja za prevenciju erozije na šumama i šumskom zemljištu.
11. potrebno je osigurati kontinuiranu suradnju s nadležnim lovoovlaštenicima, na čijim područjima se planiraju solarne elektrane kako bi se utvrdili i očuvali migracijski koridori krupne divljači te veća obitavališta krupne i gospodarski značajne sitne divljači.
12. solarne elektrane realizirati u potpunosti izvan prioritetnih ciljnih staništa svih područja ekološke mreže.
13. ukoliko se u daljnjim fazama razvoja projekta solarne elektrane uoči sukob s migratornim koridorima ciljnih vrsta na području zahvata, razraditi tehničko rješenje ograđivanja solarne elektrane kako bi se osigurao koridor za migraciju ciljnih vrsta.
14. ograda ne smije biti niža od 15 cm od tla kako bi se omogućio nesmetan prolaz malim životinjama.

(9) Povezivanje, odnosno priključak planiranih obnovljivih izvora energije na elektroenergetsku mrežu sastoji se od: pripadajuće trafostanice smještene u granicama obuhvata planiranog obnovljivog izvora i priključnog dalekovoda/kabela na postojeći ili planirani dalekovod ili na postojeću ili planiranu trafostanicu.

(10) Točno definiranje trase priključnog dalekovoda/kabela bit će ostvarivo samo po dobivenim pozitivnim uvjetima od strane ovlaštenog elektroprivrednog poduzeća/tvrtke (operator prijenosnog sustava ili operator distribucijskog sustava), a na osnovi nadležnosti mjesta priključka (DV i TS) visokog ili srednjeg napona i prihvaćenog Elaborata mogućnosti priključenja na mrežu.

Članak

Članak 87b. mijenja se i glasi:

(1) Planom se dozvoljava postavljanje elektroničke komunikacijske infrastrukture i povezane opreme na postojećim građevinama (antenski prihvat) unutar građevinskog područja naselja uz opći uvjet da se ne mogu postavljati na udaljenosti manjoj od 400 m od škola, dječjih vrtića, dječjih igrališta, bolnica i sličnih ustanova.

(2) Slijedom tehnološkog razvitka elektroničke komunikacijske infrastrukture i povezane opreme potrebno je postojeće antenske stupove, kao i antenske prihvate i njihovu opremu, prilagođavati novim standardima u cilju povećanja zaštite zdravlja ljudi, prirode i okoliša.

Članak

Dodaje se članak 87c. koji glasi:

Za zaštitu nepokretnih kulturnih dobara određene su dodatne mjere zaštite:

1. na svim lokacijama na kojima su već izgrađeni samostojeći antenski stupovi, a za koje je potrebno dokazati legalitet aktom za gradnju i uporabu u skladu sa zakonom, u postupku utvrđivanja legaliteta potrebno je od nadležnog konzervatorskog odjela ishoditi potvrdu da nije došlo do devastacije kulturnog dobra.
2. samostojeći antenski stupovi ne smiju se graditi u blizini područja urbanih, poluurbanih i ruralnih cjelina, arheoloških i etnografskih lokaliteta, te u užoj i široj zoni zaštićenih pojedinačnih spomenika graditeljstva, graditeljskih sklopova, te kulturnog i kultiviranog krajolika
3. potrebno je izbjegavati šira područja evidentiranih i registriranih arheoloških lokaliteta i krajobraznih vrijednosti.
4. prije utvrđivanja mikrolokacije za izgradnju elektroničke komunikacijske infrastrukture i povezane opreme na samostojećim antenskim stupovima unutar područja elektroničke komunikacijske zone, potrebno je provesti stručnu analizu odnosa građevine prema evidentiranim i zaštićenim kulturnim dobrima. Stručna analiza uključuje arheološki pregled terena i izradu konzervatorske podloge, a prethodi izdavanju posebnih uvjeta. Temeljem provedene analize i dostavljenih podataka, nadležni konzervatorski odjel očitovat će se o mogućnosti izgradnje samostojećeg antenskog stupa na predviđenoj lokaciji.

Članak

U članku 88a. dodaje se novi stavak 4. koji glasi:

(4) U parku prirode dopuštene su gospodarske i druge djelatnosti i radnje kojima se ne ugrožavaju njegove bitne značajke i uloga, prema uvjetima zaštite prirode koje izdaje Park prirode i/ili nadležno ministarstvo.

Članak

(1) U članku 88c. dodaje se novi stavak 1. koji glasi:

(1) Ovim Planom određena je lokacija osobite krajobrazne vrijednosti „plaža Pisak“ u naselju Seline. Lokalitet je utvrđen Prostornim planom Zadarske Županije. Obuhvat lokaliteta i uvjete korištenja će se odrediti temeljem izrade posebne studije i u suglasnost s nadležnim tijelima za zaštitu pridode.

(2) Dosadašnji stavak 1. postaje stavak 2.

Članak

Članak 90. mijenja se i glasi:

(1) Sustav mjera zaštite utvrđuje se za sve radnje koje mogu prouzročiti promjene na kulturnom dobru, odnosno koje bi mogle narušiti njegovu cjelovitosti. Mjerama propisanim posebnim zakonom i propisima utvrđuje se obvezatni upravni postupak, te način i oblici graditeljskih i drugih zahvata na nepokretnom kulturnom dobru.

(2) Za zahvate u kulturno-povijesnim cjelinama, kulturnim i kultiviranim krajolicima, etnozonama i spomen područjima, arheološkim zonama, na fortifikacijama i pojedinačnim sklopovima i građevinama potrebno je od Konzervatorskog odjela ishoditi propisane suglasnosti:

1. posebne uvjete (u postupku izdavanja akata za građenje)
2. prethodno odobrenje za radove na kulturnom dobru (u postupku izdavanja akta za građenje).
3. nadzor nadležnog konzervatorskog odjela u svim fazama radova.

(3) Postupku iz prethodnog stavka osobito podliježu sljedeći zahvati: popravak i održavanje postojećih građevina, dogradnje, prigradnje, preoblikovanja i adaptacije, rušenja i uklanjanja građevina i njihovih dijelova, novogradnje unutar utvrđenih zona zaštite povijesnih naselja ili kontaktnih zona pojedinačnih kulturnih dobara, funkcionalne prenamjene povijesnih građevina, te izvođenje radova na arheološkim lokalitetima i prostorima kulturnih krajolika, etnozona i spomen područja.

Članak

U članku 90a. dodaje se novi stavak 2. koji glasi:

(2) Nije dozvoljeno davanje dozvole za rad ili koncesije (poljoprivreda, ribogojilišta i sl.) na zaštićenim i evidentiranim arheološkim nalazištima bez odobrenja nadležnog Konzervatorskog odjela. Isto se odnosi i na radove pošumljavanja, probijanje protupožarnih putova i sl. Potrebno je izvršiti arheološko i etnološko rekognisciranje područja Zadarske županije kako bi se dobilo ukupnu sliku kulturne baštine.

Članak

Iza članka 90b. dodaje se novi podnaslov koji glasi: „ *6.2.1. Smjernice za prostorno uređenje ruralnih cjelina*“

Članak

Članak 90c. mijenja se i glasi:

(1) Potrebno je u najvećoj mogućoj mjeri zadržati i revitalizirati matricu povijesnih jezgri naselja (naselja koja uživaju zakonsku zaštitu), a izgradnju u neizgrađenim dijelovima jezgri realizirati interpolacijama na načelima tipološke rekonstrukcije, bez širenja građevinskog područja prema plodnim poljima.

(2) Posebno je potrebno očuvati odnos izgrađenog dijela povijesnih (zaštićenih) ruralnih jezgri s neposrednim agrarnim okolišem i poljoprivrednim površinama (vrtovima) unutar njih.

(3) Ne preporučuje se izmjena strukture i tipologije postojećih građevina.

(4) Uređivanje vanjskih ploha građevina unutar ruralnih cjelina mora se temeljiti na korištenju isključivo lokalnih tradicionalnih arhitektonskih izraza, izvornih građevinskih materijala i njihove obrade i ugradnje.

(5) Evidentirane ruralne cjeline od lokalnog značenja potrebno je detaljno inventarizirati s obzirom na građevnu strukturu (stambene i gospodarske zgrade) i prostornu matricu, koju čini mreža putova i pripadajuća parcelacija zajedno s okolišem (vrt, perivoj, voćnjak, dvorište).

(6) Na razini lokalne zajednice potrebno je poticati obnovu i zadržavanje starih umjesto izgradnje novih kuća.

(7) Mirila i bunare potrebno je čuvati i održavati u izvornom (naslijeđenom) stanju, a sve zahvate na njima rješavati u suradnji s Konzervatorskim odjelom u Zadru. Posmrtni običaji vezani uz mirila ili počivala su nematerijalno kulturno dobro upisano u Registar kulturnih dobara RH pod brojem Z-3613.

Članak

Iza članka 90c. dodaje se novi podnaslov koji glasi: „ *6.2.2. Smjernice za prostorno uređenje etno zona i spomen područja*“.

Članak

Ispod podnaslova iz prethodnog članka dodaje se novi članak 90d koji glasi:

(1) Etnozone (*pučka graditeljska cjelina* u ovom Planu) se uređuju stvaranjem mreže naselja u kojima se planskim pristupom revitaliziraju lokalne tradicije. Kako je očuvanje etnoloških vrijednosti neposredno vezano uz očuvanje vitaliteta naselja, potrebno je promovirati elemente duhovnosti u kulturnom stvaralaštvu stanovnika etnozona, a razvoj gospodarskih djelatnosti vezati na radne običaje stanovnika. Unutar prostora etnozona potrebno je uspostaviti nadzor građenja izvan građevinskih područja, odnosno građenja u agrarnim područjima, te usmjeravati izgradnju unutar područja tradicionalne izgradnje ruralnih naselja.

(2) Vrijedne ambijentalne cjeline groblja s očuvanim starim vrijednim nadgrobnim spomenicima i zelenilom, treba održavati i čuvati. Potrebe za širenjem groblja treba rješavati uz očuvanje intaktnosti postojećeg. Sve zahvate koji se odnose na obnovu i rekonstrukciju postojeće strukture groblja moguće je rješavati uz posebne uvjete i prethodnu dozvolu nadležnog konzervatorskog odjela.

Članak

U podnaslovu 7.1. riječ „izvan“ zamijenjuje riječ “van“.

Članak

U članku 92b. riječ „izvan“ zamijenjuje riječ “van“.

Članak

U članku 92c. riječ „izvan“ zamijenjuje riječ “van“.

Članak

U članku 93a. stavku 1. iza riječi „odrona ili erozije“ dodaju se riječi „tla ili“.

Članak

U članku 98d. stavak 3. mijenja se i glasi:

(3) Građevine moraju biti projektirane i izgrađene tako da ispunjavaju bitne zahtjeve iz područja zaštite od požara utvrđene Zakonom o zaštiti od požara i na temelju njega donesenih propisa, te uvjetima zaštite od požara utvrđene posebnim zakonom i na temelju njih donesenih propisa

Članak

Članak 99. mijenja se i glasi:

Mjere provedbe prostornih planova, i donošenja drugih dokumenata prostornog uređenja za općinsko područje, utvrđene su Zakonom o prostornom uređenju.

Članak

Članak 99a. mijenja se i glasi:

(1) Za građevinske zahvate izvan građevinskog područja, te u izgrađenom i neizgrađenom dijelu građevinskog područja za koja nije utvrđena obveza izrade urbanističkog plana uređenja može se graditi nova ili rekonstruirati postojeća građevina neposrednom provedbom ovog Plana.

(2) Opći uvjeti građenja primjenjuju se u svim slučajevima ukoliko ovim Planom nisu propisani posebni uvjeti za pojedine zahvate u prostoru. U tim slučajevima primjenjuju se posebni uvjeti u dijelu u kojem su propisani, a za ostalo vrijede opći uvjeti.

(3) Uvjeti za gradnju novih građevina primjenjuju se i u slučajevima rekonstrukcije ukoliko Planom nisu propisani posebni uvjeti.

(4) U slučaju neusklađenosti između tekstualnog dijela Plana (Odredbe za provedbu) i grafičkog dijela (Kartografski prikazi) primjenjivat će se Odredbe za provedbu.

Članak

Članak 101. stavak 2.mijenja se i glasi:

(2) Na području Općine Starigrad na snazi su urbanistički planovi koji slijede:

1. UPU zone športsko-rekreacijske namjene "Kruškovac"
2. UPU dijela ugostiteljsko-turističke zone "Milovci-Grabovača"
3. UPU zone "središnji obalni pojas" u Starigradu Paklenica
4. UPU zone ugostiteljsko-turističke namjene "Šibuljina rt (T3)"
5. UPU zone pretežno ugostiteljsko-turističke namjene „Pisak“ u Selinama
6. UPU luke Starigrad
7. UPU dijela ugostiteljsko-turističke zone "Pod Bucića Podi"

III. PRIJELAZNE I ZAVRŠNE ODREDBE

Ova odluka stupa na snagu osmog dana od dana objave u “Službenom glasniku Općine Starigrad".

KLASA:

URBROJ:

Starigrad Paklenica, \_. \_\_\_\_ 2025. godine

**PREDSJEDNIK**

Marko Marasović